
PCRRNSABAIN^B/^CFAAIWASUDEBSBCRD BARIO 


Ayera tardi, tabatin un ceremonia na Sabana Basora Noord, unda porfin 
a duna apertura di un oficina di Defensor di Bario. Esaki a tuma lugar den 
presencia di Minister drs. Marisol Lopez-Tromp y Minister di Husticia, Rudy 
Croes. E acto mas bien tabata entrega di yabi di e oficina na Minister Rudy 
Croes, kende a entrega esaki na Defensor di Pueblo cu ta Honoree Eights. 
Un otro yabi a keda entrega na Minister Marisol Lopez-Tromp p’e Wijkbe- 

heesters, kende ta sra. Dorothy Dijkhoff. 

E Centro di Rescate y Coordina- 
cion (RCC) pa Guardacosta di 
Antiyas y Aruba, ayera mainta 
a capta un senal di auxilio di 
un barco cu ta den problema 
na como 7 miya for di costa di 
Corsow, unda e boto aki tabata 
haci awa. 

N’E momento ey, e barco taba¬ 


tin 10 persona abordo. Mas o 
menos 8 or di ayera mainta, e 
“mayday call” a drenta n’e RCC 
di e barco Venezolano, “Carmen 
Reinelly”, cu manera menciona 
tabata na como 7 miya zuid di 
distancia di Annabaai. 

Tabata e cutter, Panter cu in- 
mediatamente a sali pa duna 


asistencia y na mes momento 
tambe e grupo boluntario di 
personal di rescate di CITRO 
tambe a sali.Panter di Guarda¬ 
costa a yega masha liher mes n’e 
sitio y a cuminsa na tow Carmen 
Reinelly. Un rato despues a yega 
tambe De Griend di CITRO, cu 
a cuminsa na pomp awa saca 


for di e barco, pero esaki no a 
ser logra. 

Un dado momento e barco a 
kapseis y a zink den minimo di 
tempo y consecuentemente a 
bay fondo tambe cu dos pomp 
masha caro mes di CITRO. 

De Griend y Panter a recoge e 
10 personanan abordo y banda 


di 11.30 di ayera merdia, nan a 
yega sano y salvo na Mathey- 
werf na Otrabanda. Un di e 
personanan di Carmen Reinelly 
a hay’e cu problema di respira- 
cion y cu ambulance di CEMS 
a ser transporta pa Hospital 
pa un tratamento medico mas 
avansa. 

CBB a pidi e partidonan politico pa reconsidera di tene Parada Politico, cu no ta ningun contribucion 

CBB a pidi DTZ pa evalua si tin radio emisora a pasa 

na limite permisible di transmission 

Instigando hende pa lanta contra e.o. polis 


COMISION BonBoluntad (CBB) areuni ribadiamars 
25 di augustus ultimo pa 

atende e sucedidonan di diadomingo 23 di augustus 
durante e parada di partido AVP. 

Por constata cu a tuma lugar cierto incidente cu ta 
rekeri comentario: 

1. TENDENCIA DI NO CUMPLIMENTO DI ORDEN DI 
POLIS 

Den dos ocasion, CBB ta constata e tendencia negativo 
y peligroso di no acepta 

inmediatamente orden di polis. Tabatin un cambio di e 
ruta original acorda, a base di un analisis di e situacion 
di banda di Cuerpo Policial. Na prome instante un di 
esnan cu tabata bay dilanti den e parada, no tabata 
dispuesto pa acepta e orden di polis y ta despues di 
hopi discusion cu Cuerpo Policial, dirigentenan di e 
parada a acepta e instruccion di polis pa sigui e ruta 
alternativo indica pa nan. 

Cerca di luz di trafico na Santa Cruz (dilanti supermer- 

cado Mundo Nobo) tabatin un 

aglomeracion di simpatizante di otro partido cu tabata 

cerca di e parada den un actitud 

agresivo. 

Polis a haci un apelacion riba un candidato riba lista 
di un partido cu tabatin un actividad den un estableci- 
mento n’e lugar ey, pa duna su colaboracion pa para su 
simpatizantenan di interveni den e parada. Via ekipo 
di zonido a haci un yamada riba e 


simpatizantenan y tambe un ciudadano (sr. Harry 

Croes) a duna e bon ehempel den 

trata di para e simpatizantenan di mete cu e parada, 

pa cual CBB ta desea di expresa 

su aprecio. 

2. INSULTO, EXPRESIONAN NEGATIVO Y ACTITUD 
AGRESIVO 

CBB ta constata cu simpatisantenan di un partido ta 

usa insulto, hasta di indole racista 

contra persona di color scur den e parada, creando un 

ambiente hostil y peligroso. Tambe 

a constata actitud agresivo cu a conduci cu dos persona 

femenino den e publico mester a 

keda deteni pa nan mal comportamento. 

3) INTENTONAN DI INTIMTDACION y INSTIGA- 
CION 

CBB a constata cu tin emisora di radio cu no ta cumpli 
cu nan tarea y responsabilidad pa 
actua na forma ehemplar y pa cumpli cu etica general 
y regia di fatsoen. 

Ta haci yamada na publico pa simpatizante acudi n’e 
sitio menciona pa duna nan apoyo contra e parada. 
CBB a manda carta na DTZ pa autoridadnan investiga 
grabacion di emisoranan pa vigila 
skerpi si emisoranan ta sobrepasa limite di lo permis¬ 
ible pa loke ta orden y seguridad 
publico. 


Generalmente, CBB kier a expresa su preocupacion 
serio pa loke ta trata e manera di hiba campana pa 
medio di parada politico. E sucesonan di e parada di 
ultimo diadomingo ta duna indicacion di tensionnan 
creciente bayendo pa dia di eleccion. 

P’e motibo ey, CBB ta haci un yamada fuerte riba au- 

toridad policial pa reflexiona riba e 

decision di duna of no, un of dos permiso p’e ultimo 

fin di siman prome cu fecha di 

eleccion, mirando e problemanan di orden y seguridad 

publico cu por surgi. 

Alabez, CBB lo ripiti su yamada na tur partido politico 

pa reconsidera Parada Politico: 

aparte cu CBB tin duda grandi riba e balor real di e 

parada aki, ya cu un parada no ta 

duna informacion ta kico e partido lo bay haci pa pais 

Aruba, CBB ta mira peligro grandi 

den continuacion cu paradanan politico. 

E paradanan politico ta obstaculisando trafico na for¬ 
ma serio y ademas ta dunando ocasion pa desorden y 
hostilidad. 

Si no tin garantia cu tur esnan envolvi sa con pa respeta 
otro y con pa mantene orden 

publico, e Parada Politico lo por crea problema grandi 
cu ningun cuidadano ta desea, segun Comision di Bon 
Boluntad. 


Ben Marapin 

Eliminacion di BBO ta posibel pero mester splica 

con lo tapa e buraco laga atras 


ECONOMISTA Ben Marapin 
a duna su opinion tocante e 
discusion cu tin actualmente 
entre partidonan politico ca- 
minda un ta bisa cu ta elimina 
BBO y tin rumornan cu e otro 
kier aumente te na 6%. 

E ta bisa cu eliminacion di BBO 
ta posibel, pero e lo kiermen 
cu lo tin 170 miyon menos 
entrada pa ana como gobierno. 
Si kita esey lo mester busca 
un manera pa busca pa tapa e 
buraco ey.Marapin a bisa aki 
cu ta papiando di un situa¬ 
cion hipotetico pasobra loke 
el a compronde di prensa y a 
scucha e partidonan concerni 
ta cu ta cuminsa cune riba 
1 di januari 2010 cu mitad y 


un of dos ana despues lo kite 
completo. 

E ta bisa cu punto Cardinal 
ta pa compronde cu nos ta 
papia di un switch di belast- 
ing directo pa indirecto y tur 
partido politico ta sostene 
esey. E pregunta cu e tin ta cu 
dia cu a introduci BBO si esey 
ta e instrumento mas adecua? 
Y ta bisa di biaha cun tin aigun 
cos cu BBO a logra manera ta 
genera mas placa, turistanan 
ta paga tambe y ora bisa cu ta 
bay kite of no mester bin cu e 
pregunta cu kico lo remplace. 
Di otro banda si ta bisa cu lo 
bay redoble (atrobe un situa¬ 
cion hipotetico) e ora lo haya 
un 170 miyon adicional na 


entrada y e pregunta ta kico lo 
bay haci cune. Intencion kizas 
por ehempel lo ta pa elimina 
invoerrechten cu lo kiermen 
cu lo haya un verschuiving den 
sistema di directo pa indirecto 
di belastingLoke Ben Marapin 
ta bisa si cu un economista no 
por contesta un pregunta riba 
eliminacion of redoblacion di 
BBO si e no sa di antemano con 
lo tapa e buraco of kico lo haci 
cu e placa adicional.Promer 
cos cu mester haci ta wak si 
nos presupuesto ta balanza y 
tambe den balance caminda 
tin cu wak cuanto ta wordo 
gasta constructief, paga salario 
y cuanto gobierno ta gasta na 
inversion. E pregunta clave, se¬ 


gun Marapin, ta si gobierno ta 
gasta di mas y si wak e rapport 
di Public Finance, e respuesta 
tabata hopi cla. “Finansa pub¬ 
lico bo por manehe trankil sin 
pone extra belastingen tanten 
gobierno tin un disciplina bon 
pa domina su mes y no gasta 
placa di mas”.E ta bisa tambe 
cu mester mehora y structura 
finansa publico y ora dicidi 
kico ta e suma maximo cu por 
gasta como gobierno, e ora ta 
bay papia di con ta haya entra¬ 
da pa hacie, cuanto kier cobra 
na belasting directo, cuanto na 
belasting indirecto. 

Su opinion ta cu mester bay 
evalua e sistema di belasting 
indirecto cu nos yama BBO, 


si e cumpli cu su tareanan, si 
e critica cu tabatin na su in- 
troduccion tabata funda con 
por dreche y si e no por wordo 
drecha mester kite, pero e ora 
mester contesta comunidad 
con ta bay remplaza e 170 
miyon den fase of no. 
Continuando riba e tema di 
BBO, Ben Marapin ta bisa cu 
si wak bek cuanto gobierno a 
kere cu e lo genera na BBO y 
cuanto ta e parti di comunidad 
cu lo paga BBO, mirand’e den 
retrospectiva por conclui cu e 
compensacion na comunidad 
tabata menos cu loke ta paga 
na BBO y esey ta un di e pun- 
tonan dor di cual comunidad ta 
sinti basta e peso di BBO. 

Drs. Paul Croes candidato # 8 di AVP, 

Autonomia no nifica un Free For All! 



RECIENTEMENTE por a 

tuma nota cu contrincantenan 
politico ta usa como mani- 
obra pa desvia atencion di 
problematica real cu nos tin 
na Aruba, e concepto di auto¬ 
nomia. Aruba ta confrontando 
retonan grandi, cu merece 
atencion awor. 

No mester usa sentimento 
y informacion robes pa kita 


atencion for di e situacion 
actual, asina drs. Paul Croes a 
duna di conoce. 

Mester comprende cu auto¬ 
nomia no ta nifica cu bo tin a 
derecho di haci locual bo kier 
of goberna pa aigun so, y no 
pa henter un isla. Autonomia 
no ta dunabo e derecho di 
dicidi sin consulta of respeta 
re glanan vigente. 

Aruba ta forma parti di comu- 
nidad internacional cu tambe 
ta mara na regia y leynan 
internacional. No t’asina cu 
nos no mester respeta leynan 
di medio ambiente, derecho- 
nan humano, leynan laboral, 
leynan contra labamento di 
placa, leynan di bon goberna- 
cion y transparencia - contra 
corupcion - cu ta reglanan 
internacional cu ta conta pa 


nos tambe. Autonomia no ta 
regala contractnan lucrativo 
na aigun, pero ta transparen¬ 
cia den gobernacion! 
Autonomia ta nifica e libertad, 
e resposabilidad y derecho cu 
cada pais, pa dicidi su propio 
direccion, pero mara na re¬ 
glanan vigente. Autonomia 
ta nifica e libertad y respo¬ 
sabilidad di cada Gobierno, 
pa tuma desicionnan pa tur 
ciudadano di Aruba, y no pa 
aigun so. Ora cu ta papia di is- 
suenan real nos mester pensa 
lo siguiente. 

Autonomia cu nos tin mester 
wordo usa pa resolve e sigui¬ 
ente retonan, segun drs. Paul 
Croes y nan ta: 

Caida den turismo 2009 di 
10.7 %; 3000 hende cu a perde 
trabao den sector di hotel; de- 


lincuenciay ladronicia 56.000 
caso anual; Un Shelter den 
centro di ciudad, cu a caba cu 
comercio. 

Valero su posibel ciere cu tur 
consecuencia (500 contratista 
manda cas); Gangforming bao 
di hubentud; Mal ambiente cu 
tin den Reino Hulandes cu e 
peliger di perde nos pasport pa 
uno independiente y ccolnan 
den mal estado. 

Reino Hulandes no mester ta 
un ring di boxeo, mas aun n’e 
momentonan dificil aki cu Ar¬ 
uba ta confrontando. Respet y 
dialogo mester prevalece riba 
emocion y insulto y declara- 
cionnan descabeya. 

Si nos sigui den e direccion 
aki, y buscando conseheronan 
cu ta liga nan mes cu Gobierno 
Venezolano y ta papia di re- 


colonisacion - ainda den 2009 
- nos ta core e peliger di perde 
nos autonomia y nos pasport 
Hulandes, y al fin haya un 
pasport independiente of uno 
Venezolano, segun drs. Paul 
Croes. 

Aruba na momentonan aki ta 
rekeri hendenan honesto pa 
guia y forma nos futuro y mira 
e realidad cu tin na Aruba. 
Facil pa gana y papia riba 
cosnan cu no ta relevante p’e 
eleccion aki, just pa haya un 
poco voto adicional. Aruba ta 
exigi personanan capacita, cu 
vision concreto unda Aruba 
mester ta y ki direccion nos 
mester tuma. 

No cu promesanan irealistico 
di campana, sino cosnan cu 
por wordo cumpli y den un 
termino specifico. 


Mester caba cu e fenomeno 

di on call 

Siguiente gobierno mester proteha empleadonan contra e tipo 
di abuso cu ta wordo cometi awendia 


E forma di trabou on call a bira 
un fenomeno cu e gobierno 
actual a permiti demasiado 
hopi. Otmar Oduber, candi¬ 
dato number 5 riba lista di 
AVP ta indica cu e fenomeno 
aki tabata existi pa hopi tempo 
caba, pero e forma con esaki 
a wordo tolera den e ultimo 8 
ananan aki ta demasiado. 

E ta indica cu den Parlamento 
e propio AHATA a mustra cu 
70% di esnan cu ta traha den 
tur resort na Aruba ta traha 
via on call, via utizendbureau 
of via subcontractor. Es decir, 
apenas 30% ta wordo tuma in 
dienst, contrario na antes cu e 
cifra tabata 80 pa 90%. 
Anteriormente trahadornan cu 
tabata traha on call tabata ora 
cu un establecimento tabata 
hopi druk tabata yama e per¬ 
sona pa bay traha, pero awor e 


definicion di on call a cambia 
completamente caminda e 
persona ta traha continu- 
amente na e establecimento 
y ta wordo manda cas ora e 
cos ta slow y e no por keha of 
zundra, pasobra e no ta den 
servicio di e compania. 

E situacion aki ta pone cu e 
bida social-economico di e 
personanan aki ta colga riba 
un hilo, fin di luna nunca 
nan sa cuanto placa nan tin 
y esaki ta trese consecuenci- 
anan negativo pa su stabilidad 
financiero. 

Otmar Oduber ta expresa 
enfaticamente cu mester caba 
cu e fenomeno aki. Pero den 
mesun rosea e ta bisa cu e 
fenomeno di uitzendbureau y 
similar riba su mes no ta malo, 
pero ora esaki ta wordo malusa 
manera ta e caso na e momen¬ 


tonan aki, e ora mester frena 
esaki.”E proximo gobierno 
mester tuma esaki seriamente 
den nan man pa proteha e 
empleadonan contra e tipo di 
abusonan aki cu ta tuma lugar. 
E di dos faceta ta pa bo tin un 
economia suficientemente 
fuerte pa ningun compania tin 
pakico tuma un hende on call. 
Un economia asina fuerte cu 
ta combini e empresa pa tin e 
persona ey in dienst cu en bes 
di via un uitzendbureau”. 

Den mesun cuadro Otmar ta 
indica cu e ta kere den orari- 
onan di trabou mas flexibel cu 
mester bay wordo crea. Sea ta 
pa baha e cantidad di oranan 
den HORECA, extra off, pero 
nos ta biba den un mundo 
aworaki caminda cu mester 
tin mas atencion di mayor pa 
nan yiunan. 


Aruba lo conoce 7 
stembureau nobo e 
eleccion aki 

51 pa 14 di september un hende no haya su 

carchi di voto por acudi na Censo 

E ana aki lo tin mas hende cu derecho di voto cu den eleccionnan 
anterior. Den conversacion cu directora di Censo, Sharin Luydens 
ta splica cu e kiesverordening ta duna cu no mag di tin mas di 1200 
votador na cada stembureau. Awor tin mas di 4 mil votador nobo y 
ya caba antes tabatin stembureaunan cu 1600 votador. Pesey e ta 
bisa cu e no ta un situacion sano y e ora Luydens conhuntamente 
cu DOW mester a bin cu 7 stembureau nobo, es decir, e la subi di 

52 pa 59. Tambe lo tin un bijzonderstembureau cu ta houd zitting 
na warda di polis di Playa, na warda di San Nicolas y na KIA. 

Pa loke ta e carchinan di voto ta practicamente cla, segun directora 
di Censo cu ta bisa cu tin 56 mil geprint cu mester yega Censo 
ainda pa controlanan y saca tur e carchinan cu a fayece y cu a 
schrijf uit. Esunnan di hendenan cu a fayece lo wordo destrui y 
esunnan di hendenan cu a schrijf uit lo wordo warda pasobra nan 
por bin exigi nan carchi. 

E oproepingskaart ta wordo entrega na post ya caba for di ayera 
diahuebs y awe tambe. Post tin su beleid di con lo parti esaki- 
nan. 

Hendenan cu a cambia adres despues di 8 di juli, pero promer cu 
6 di agustus, nan adres nobo ta bin riba e oproepingskaart, pero 
nan ta vota caminda nan tabata designa na e adres bieu. Si un 
hende no haya su carchi di voto pa 14 di september, e mester bay 
Censo pa busca un duplikaat. 













4 I Local 


Diabierna 28 di Augustus 2009 I AWEMainta.com 


6 Comerciante sospechoso di ta complice di 
malversacion na SVb dilanti Huez 


AYERA mainta 6 propietario 
di compania a presenta di¬ 
lanti Huez pa duna cuenta 
p’e delito cu nan ta wordo 
sospecha di dje. Ta trata aki di 
J.Saladin, H.de Cuba, E.van 
der Biezen, A.Loefstop,G. 
Tromp y C.Malmberg, kend- 
enan ta wordo acusa di a yuda 
e hombernan de Lanoy y Kelly 
cu tabata traha na SVb malversa 
placa. 

Fiscal ta considera nan com¬ 
plice di malversacion ya cu nan 
a usa cuentanan di banco of di 
nan compania p’asina esnan di 
SVb por a deposita placa riba 
esakinan. E placa tabata destina 
pa companianan cu a bati ban- 
carota y d.Lanoy y Kelly tabata 
transferi e sumanan aki riba 
e cuentanan di e personanan 


ariba menciona pa nan compa¬ 
nia. Fiscal tambe ta acusa nan di 
labamento di placa hunto cu de 
Lanoy y Kelly den e periodo di 
mei 2005 - maart 2007. 

Tur e sospechosonan a splica 
cu sea nan a wordo acerca pa 
de Lanoy of Kelly, kendenan a 
pidi nan cuenta di banco p’asina 
transferi placa pa nan. Mayoria 
di nan a paga bek caba e placa 
cu a wordo transferi riba nan 
cuenta, mientras cu de Lanoy 
y Kelly tambe ya a wordo con- 
dena y hasta a wordo condena 
pa cada un paga 60 mil florin. 
Abogado mr. Henriquez, kende 
a representa SVb a presenta un 
demanda di SVb contra v.d. 
Biezen, pero Huez a rechaza 
esaki. Huez ta haya cu e ta de- 
masiado complica y lo ta mihor 


Otro ehempel cu ta ilustra dicon e 
dos partidonan tradicional no por 
haya mayoria 

Ley di comptabilidad 
nunca a wordo cambia pa 
ta mas transparente 

ANDIN Bikker a sigui e siman aki cu e topico cu el a inicia siman 
pasa caminda e ta presenta motibonan dicon e dos partidonan 
tradicional no por haya mayoria nan so. 

Ehempel di e siman aki ta e ley di comptabilidad. E ley aki ta 
esun cu grandemente ta goberna e procesonan di destaho pub- 
lico y loke por a ripara ta cu den tur e ananan di gobernacion di 
e dos partidonan aki no a cambia e ley aki pa hacie mas trans¬ 
parente. “Nan tur dos, un pa un a keda haci uso di e buraconan 
den ley di comptabilidad, incluyendo articulo 26 caminda nan 
ta manipula cu e resultadonan of ta duna gunningen uit de 
hånd, dus nan ta bypass e proceso di destaho publico y nan ta 
duna cierto contractnan directamente na hendenan kizas mas 
ayega na nan”.Andin Bikker ta kere cu pueblo mester habri 
su wowo, cu si cambia un partido tradicional su mayoria pa e 
otro partido tradicional, nada ta bay cambia mucho na Aruba y 
practicamente e grupo di friends & family ta gewoon verschuif 
pa bay pa un otro grupo di friends & family. 

“Di loke ma wak di e parada di diadomingo, mi ta convenci cu 
e ta un ilustracion mas cu ningun di dos partido no por claim 
mayoria. E proximo gabinete ta bay bira un coalicion y pueblo 
lo dicidi esaki dia 25 di september si e ta bay duna aprobacion 
na e malgobernacion di e ultimo 8 ananan aki of ta bay kies pa 
un gabinete di otro signatura. Pero esey ta na pueblo pa dicidi, 
nos lo sigui bringa pa nos 3-4 asiento y nos ta sigur cu den e 
proximo gobernacion nos ta bay forma parti di dje”, Andin Bik¬ 
ker a finaliza bisando. 



cuminsa un caso civil. 

Fiscal ta haya nan culpable 
di malversacion y labamento 
placa. E no ta haya cu nan 
mester bolbe bay sera y a bisa 
cu lo desconta e tempo cu nan 
a keda sera for di e oranan di 
servicio comunitario. 

El a exigi 4 luna di prison condi- 
cional pa C. Malberg y 120 ora 
di servicio comunitario. Pa 
G. Tromp el a exigi 9 luna di 
prison condicional y 200 ora 
di servicio comunitario. Pa A. 
Loefstop, el a exigi 6 luna di 
prison condicional y 200 ora di 
servicio comunitario. Pa E. van 
der Biezen el a exigi 10 luna di 
prison condicional y 240 ora di 
servicio comunitario. 

Pa H. de Cuba el a exigi 6 luna 
di prison condicional y 160 
ora di servicio comunitario. Pa 


J. Saladin el a exigi 8 luna di 
prison condicional y 180 ora 
di servicio comunitario. E cas- 
tigonan condicional ta mara na 
2 ana di prueba. 

E abogadonan a cuestiona e 
hecho cu no por papia aki di 
complice di malversacion y 
tampoco di labamento di placa. 


Tambe nan a mustra cu si e 
trahadornan di SVb a wordo 
condena caba pa paga bek, 
pakico nan cliente mester haci 
esaki tambe. Nan ta haya cu 
SVb ta wordo paga dos biaha. 
Huez a keda di studia e caso y 
dia 17 di september e lo dicta 
sentencia. 


Otmar Oduber 

E forma di surpasa nos competidoman ta 
dor di tin servicio, producto y mentalidad di 

calidad na Aruba 


OTMAR Oduber durante e 
programa di Your Vision 2009 
a duna di conoce cu el lo kier 
mira despues di 25 di septem¬ 
ber bou di un gobernacion di 
AVP un partnership entre go- 
bierno y e sector di transporte 
(taxi y autobus) basa riba res- 
pet caminda ta bay duna cada 
un nan lugar cu exigencianan 
halto cu ta mustra cu ta eleva 
e producto cu ta wordo duna 
atraves di e servicio duna na 
nos turistanan. 

Pa loke ta e resortnan mes el 
a bisa cu varios biaha caba a 
mustra riba e parti cu mester 
eleva e servicio. Aki el a men¬ 
ciona cu un di e cosnan cu 
ta tipifica Aruba y cu a duna 
nos e crecemento ccu nos a 
conoce den turismo te na e 
momentonan aki ta e amabili- 
dad di e Arubiano. Otmar ta 
di opinion cu ta na gobierno 
y sector priva pa crea incen- 


tivonan (por ehempel fiscal) 
caminda ta duna oportunidad 
pa por ehempel bijscholing di 
e personanan cu a bin Aruba 
for di exterior pa yuda nos 
sigui desaroya nos isla. Tambe 
e ta papia di integracion di 
e personanan aki pa loke ta 
trata nos cultura y balornan, 
mescos pa dunanan diferente 
curso di Ingles, Hulandes y 
Papiamento. 

Un otro parti importante pa 
mehora nos producto ta me- 
horacion di nos atraccionnan 
turistico. Den Plan Aruba 
Ariba ta mustra riba e hecho 
cu mester bay crea organiza- 
cionnan cu lo mester bay cuida 
por ehempel nos grotnan, nos 
minanan cu awor aki prac¬ 
ticamente ta pa nan cuenta 
caminda un cantidad di nan 
tin un cantidad di graffitti, no 
tin nada pa protehenan, cu ta 


mustra e turista e historia di 
e grot ey, di e mina di fosfato. 
Mas aleu Otmar Oduber ta 
bisa cu ora papia di calidad 
compara cu otro paisnan, lo 
ideal tabata pa nos ta man¬ 
era e nota cu el a entrega na 
partido ana pasa ta bisa: “Dos 
stap dilanti”, pero cu lamen- 
tablemente na e momentonan 
aki nos ta mucho na e mesun 
nivel, tur e paisnan den region 
ta compitiendo den e e mesun 
play field. E ta bisa cu ora 
kier bay na un siguiente nivel 
nunca por bisa cu ta eynan 
bo kier yega y mas bien ta 
encera cu mester surpasa nos 
competidoman y e forma di 
surpasa e competidoman ta 
dor di tin un servicio di cali¬ 
dad, un producto di calidad y 
un mentalidad di calidad na 
Aruba cu ta yuda hiba nos tur 
dilanti pa un mihor calidad 
di bida. 

Gobierno actual ta incapaz di atende cu e refineria 

Falta di vision a pone pan di centenares di ciudadano na peliger 


DURANTE conferencia di 
prensa di PDR su lider, Andin 
Bikker a mustra su preocupa- 
cion pa loke ta e situacion di e 
refineria. 


El a indica cu ya for di fin di 
juli 2009 PDR a pone e gobi¬ 
erno actual como responsabel 
pa e situacion di e refineria. 
Den e reporte di kwartal di e 


refineria a indica cu e BBO riba 
exportacion ta un factor cu a 
impedi invercionan necesario 
den e refineria y a afecta posi- 
cion competitivo. Gobierno a 


exonera via articulo 12 y 13 di 
e ley di BBO varios segmento di 
economia, pero a persisti den 
un impuesto manera BBO riba 
exportacion di productonan 


petrolero, algo cu no ta usual 
ni logico. 

Fuera di esey gobierno no ta- 
batin e capacidad di yega na un 
areglo na mesa di negociacion 
cu e refineria; al contrario, 
mester a constata cu e relacion 
entre gobierno y e refineria ta 
uno hopi malo, ya cu e “shut 
down” temporario y awor esun 
indifini, a wordo participa 
indirectamente via prensa na 
gobierno. 

Pues inversionan necesario pa 
“upgrade” e refineria a keda 
tras pa via di un maneho fiscal 
incoherente di parti di gobi¬ 
erno, caminda cu e BBO riba 
exportacion ta pisa riba e prijs 
di e productonan y e margen 
di ganashi, dificultando pa por 
competi riba mercado interna- 
cional. 

Di otro banda e hecho cu e go¬ 
bierno actual a demostra di ta 
incapaz di atende na un manera 
responsabel cu e refineria, no 
ta kita afor cu e refineria no a 
wordo otorga na 1989 pa un 
suma simbolico na un operador, 
pa e wordo teni for di operacion 
pa un tempo indefini. 

Segun Andin Bikker, gobi¬ 
erno mester lanta for di sono 
y atende di biaha cu e crisis, 
sintando na mesa y poniendo 
un deadline di corto plazo na e 
refineria, caminda sea ta yega 
na un areglo riba e problematica 
di belasting pa sigui opera, of ta 
bende e refineria pa un otro bin 
opere. Gobierno mester a pone 
un deadline basta dia caba, ya 
cu e refineria ta demasiado 
importante pa nos economia 
actualmente: e empleadonan, 
subcontratistanan y nan em¬ 
pleadonan no por bay warda pa 
un tempo indefini kico ta bay 
pasa cu e refineria. 

Entretanto PDR ta pidi e insti- 
tucionan financiero pa evalua 
si por tene cuenta cu e situa¬ 
cion dificil di e empleadonan 
cu perde trabou, y duna nan 
espacio di por ehempel 2 of 3 
luna pa cu nan pagonan men- 
sual, of te ora cu bin claridad a 
corto plazo kico ta bay pasa cu 
e refineria. 



Kl Aj kia motors 


Are you ready for the 

“FAMILY LIKE CARE”? 



Contact our 

TEAM 






Henry Areli Mario Zulaika Delroy 

ii_• ± _i o_•_ ii_• j . _ ± _•_ 


Assistant 
Parts Manager 


Service Assistant 

Advisor Service Manager 


Service 

Advisor 


Service 

Manager 


Topcar N.V. Caya Ernesto Petronia 21 | Oranjestad Aruba | +297 582 1547 +297 582 9877 










6 I Local 


Diabierna 28 di Augustus 2009 I AWEMainta.com 



SPECIAL 




Main Course: 

Tenderloin Tips å la Stroganoff, 

Catch of the Day or 

Lemon Herb Half Broiled Chicken 

*Special* 8 oz. Filet Mignon Afl.9,- extra 


Dessert: 

• Apfel Strudel or 

• Ice Cream 


plus 15% service charge 



JmancheboU 

FRENCH 


Steakhoitse. 


Accidente entre un 
scooter y un auto na 
Pos Chiquito 




DIAHUEBS mainta tabatin un accidente na Pos Chiquito, unda 
un dama coriendo un scooter a resulta herida. Mesora a dirigi 
polis como ambulance p’e sitio. 

Na yegada di polis a constata cu aki ta trata di un accidente entre 
un auto y un scooter, unda e manehadora di e scooter a resulta 
herida. Net n’e momentonan ey ambulance a presenta n’e sitio. 
A bin resulta cu e dama a fractura su pia y a ser transporta cu 
ambulance pa hospital. 



Accidente serio ayera tardi 
na Cura Cabay 



AYERA tardi, na Cura Cabay tabatin 
un accidente serio entre un auto di 
famia y un motociclista. T’asina cu 
e auto tabata subiendo e high-way, 
banda di Ke-Ke Department Store, 
sin a pone atencion cu un motociclista 
tabata pasando un otro auto y asina 
nan a dal frontalmente. E motociclista 
a keda seriamente herida y mester 
a ser transporta cu ambulance pa 
Hospital. 




SfS^SrøS 


Aru ba 2009 

It's al] musid 

caribbeanseajazz.cam 

CA5 Dl OJLTURA SEPTEMBER M - S, EDDQ 



INFD: 588-D2II / 7M5-5IBB 


David Banborn 
Izaline (Zalister 
Anacaona 
Will Bernard 
Cosy Cotton 
Billongo’s 
Datapanik 
Franky Yanya 
El Prnve 

□elbert Bernabela 
□ose Hall 
Muziekschoolband 
EonicLab B97 
Pocket Eneak 


ri 

Presented by: 

møEntertainment 



Eaturday $ 32 
Weekend J 52 


1 ^ SETAR 


ArubA / 


^4* WfbCia, Airlines S 







Tickets available: Maomba - Mambo Jambe - Cafe the Plaza - Cas di Cultura - Magic FM - Amazing - Super Food 

Aruba lo mester sigui ehempel di e fayecido 

senador Ted Kennedy 

Traha hunto cu rivalnan politico pa logra cosnan grandi pa Aruba 


SERGE Mansur, candidato 
number 2 di Partido Democra- 
cia Real a elabora riba morto di 
senador Ted Kennedy y con na 
Aruba lo ta bon pa tuma over su 
sistema di hiba politica ya cu e 
lo ta beneficioso pa nos pais. 

E ta bisa cu senador Ted Ken¬ 
nedy tabatin hopi talento, pero 
un aspecto di su carera politico 
cu pa Mansur semper a destaca 
ta su habilidad di traha hunto 
cu su rivalnan politico pa por 
logra cos grandi pa su pais. 

Lo ta bon pa, aki na Aruba, nos 
haci un esfuerzo serio pa ta mas 
habri pa braza ideanan cu ta 
sali for di seno di otro partido 
y purba ta mas obhetivo ora 


di huzga un of otro iniciativa, 
envez di pretende cu nos tin 
monopolio riba berdad. 

Serge Mansur ta bisa cu tur 
partido y tur politico na Aruba 
tin algo di ofrece nos pais y si 
sigui construi riba nan ideanan 
en bes di rechazanan por logra 
hopi cos pa Aruba. 

Den e sentido aki e ehempelnan 
di senador Ted Kennedy lo por 
sirbi pa guia nos tur pa ta mihor 
politico y mihor gobernante. 
Senador Kennedy tabatin 77 
ana, y a traha duro te cu aigun 
luna pasa. 

Riba e ultimo aki, Mansur a 
bisa cu mester busca e forma 
con pa stimula esnan cu a bay 


cu pension pero cu ainda por 
y kier traha pa sigui contribui 
activamente na nos pais su 
desaroyo. Partido Democracia 
Real ta trahando riba un plan 
completo cu ta bay atende cu 
dos aspecto. 

E promer ta e cantidad grandi di 
Arubiano cu a bay cu pension, 
pero cu ainda tin e dinamismo 
y e energia pa sigui contribui 
na nos sociedad. Lamentable- 
mente e leynan fiscal cu ta existi 
awor aki ta descurashanan di 
hasi esaki. 

Partido Democracia Real lo bin 
cu cambionan den nos leynan 
di belasting pa stimula e per¬ 
sonan aki pa sigui contribui na 


e progreso di nan pais. Esaki ta 
specialmente importante con- 
siderando cu nos poblacion ta 
birando mas bieu. 

Aki ta importante pa senala cu 
esaki ta unicamente pa esnan 
cu kier sigui traha. Esnan cu ta 
prefera goza di un pension bon 
mereci, lo no wordo perhudica 
den ningun sentido. 

E di dos aspecto di e plan aki ta 
e adultonan den nos sociedad 
cu tin habilidadnan cu a bira 
obsoleto atravez di e ananan, y 
otronan cu ta trahando bou di 
nan potencial debi cu nan no a 
haya suficiente oportunidad pa 
ricibi un educacion. 

PDR ta bay bin cu un programa 


cu ta bay atende cu e adultonan 
aki pa ofrece nan e hermentnan 
necesario pa por contribui na 
nos economia segun nan po¬ 
tencial. 

Aki nan kier hasi uso di e ini- 
ciativanan priva cu ya ta existi, 
pero agregando na esaki otro 
programanan cu por haci nos 
comunidad mas productivo. 
Esaki lo no beneficia solamente 
nan y nan famianan, pero henter 
nos pais. 

Cu e dos iniciativanan aki segun 
Serge Mansur, por logra un mi¬ 
hor calidad di bida pa nos ciu- 
dadanonan, mientras cu lo baha 
un tiki e necesidad pa atrae mas 
trahador for di exterior. 



Big pump 

(ordo minimo: 17m 3 )* 


Afl. 680,- 


* Cada extra m 3 tanto pa Small Pump 
como pa Big Pump ta Afl. 40,-/m 3 

Yama of pasa reserva bo concrete y 
pump awor of haci bo pedida via 
e-mail: info@atco.aw 


cei m 

%» SGS SGS ZZZZ2 

info@atco.aw 


Sabana Blanco 2 

fax 582-5971 


Shaba 78 

fax 587-4893 


Theaterstraat 20 

fax 584-8122 


dad cu bo Merece! 


582 4684 


Campana special 

pa Pump di Concrete 


★ 


Small pump Afl. 240,- 

(ordo minimo: 6 m 3 )* 

Awe24 ta presenta entrante 
awe un update di cantidad 
di auto cu sticker politico 



EN coneccion cu e eleccion cu lo tuma lugar dia 25 september 
2009, awe24.com a bin cu un seccion nobo cual lo indica e canti¬ 
dad di auto cu ta core rond cu stickernan politico y lo ser modifica 
segun mas number drenta por lo menos 2 biaha pa dia. 

E resultado di diarazon anochi 26 di augustus 2009 ta AVP cu 
2003, MEP cu 613, PDR cu 140, MPA cu 83, PPA cu 13, RED cu 
10 y MSI cu 9. 

E cifranan aki ta basa riba cantidad di auto cu ta move riba 
cayanan di Aruba. Esaki ta un informacion registra cu un grupo 
di hende, cu ta haci ya pa varios eleccion caba y no ta ser influ- 
encia pa ningun grupo ni tampoco partido politico. 


Atrobe malhechornan a kibra y 
drenta den warehouse di Antraco 



DIAHUEBS mainta tempran, 
ora un empleada a yega pa 
habri Antraco, e por a constata 
cu e oficinanan den Warehouse 
di Antraco a haya bishita inde- 
sea y tur lachi tabata habri y 
plama. 

Tirando un bistå rond, e por a 
wak un buraco den e muraya 
parti patras di e Warehouse. 
Mesora e dama a yama e ger- 
ente y nan a yama polis, y a 


avisa nan di e susedido. 

Tambe un patruya di e compa- 
nia di sistema di seguridad a 
yega y a informa nan cu nan a 
haya un aviso di alarma banda 
di 3 or di madruga, pero nan no 
por a constata nada. 

E departamento ta den e pro¬ 
ceso di tuma inventario pa 
mira kico e malechornan por a 
bay cune. 





Rartido AVP a sa di duna San Nicolas 
atencion y esaki lo sigin ta c compromiso 
raminda cu den c PI an \ K! ' R R1 BA 

tin stipula cl ara mente con lo duna c parti 




// /j 


WWW. 


ft 




pariha di nos isla c atencion cu e 
mcrece! 


aki di p] arman conereto, 
plan n an cu lo word o rcaliza 
despues di 25 di septembr na 
inomento cu ptichlo duna partido 
c sosten pa laga telicidad y 
posperidad rcina atrobe na cada 
skina di nos isla. 


Bo candidato 


Mester revisa e pakete 
di impuestonan pa e 
refineria 

Presupuesto 2010 mester tene cuenta 
cu e shutdown di Valero 

RANDALL Croes, candidato di PDR a indica cu 1 di september 
ta yegando cu ta e fecha cu Gobierno mester entrega presupuesto 
na Parlamento y e no ta spera cu di 4 ana 3 ta traha y e otro ta di 
campana pasobra esey no ta produci bon pa nos pais. PDR ta spera 
cu minister di Finansa, e departamentonan concerni y principal¬ 
mente Parlamento ta prepara pa bay haci nan trabou. 

Segun Croes awor cu e refineria a shut down, esaki tin un impacto 
directo pa loke ta loon y inkomstenbelasting di e trahadornan. 
Pesey e ta bisa cu ta di spera cu gobierno ta haciendo su trabou 
den esaki. 

Pa loke ta e refineria y su pakete di belasting, e candidato di PDR 
ta bisa cu nan a ofrece un biaha caba cu nan ta entrega nan tax 
holiday y esey ta algo cu mester a wordo tuma na cuenta pasobra 
e sistema di belasting al estilo BBO ta kita 3% di e margen, cual 
na e momentonan aki ta 4 dollar, es decir, casi un dollar di e 4 ta 
bay pa paga belasting di exportacion. 

P’esey e ta bisa cu mester disena algo cu e refineria por biba cune. 
Tambe el a bisa cu por mira e tarifanan di winstbelasting y haci 
cambionan por ta mirando e tamano gigante di e refineria. 

Polis a hala atencion di 
mama cu laga mucha su so 
den auto y na yoramento 



DIAHUEBS mainta a drenta informacion cu dilanti un negoshi 
den Weststraat un dama a baha lagando e mucha su so den auto, 
y a tarda pa bolbe y e mucha a cuminsa yora. Mesora a dirigi un 
patruya policial n’e sitio. Na yegada di polis, nan a haya cu un 
Toyota Yaris cora cu un mucha aden na yoramento. 

E agente policial a bay den e neoghsi y a haya e dama y e polis a 
dune un tremendo scual y a bise e peligernan di laga un criatura 
su so den auto y peor ainda den un area unda tin cantidad di 
choler ta anda. 


Chofer maniobrando malo riba 
caminda ta causa accidente 


DIAHUEBS mainta a drenta 
informacion di un accidente 
riba Schotlandstraat na altura 
di Quality Apartments. 

Na yegada di e patruya poli¬ 
cial, a bin constata cu un 
pick-up cu tabata para na un 
T-weg, a subi caminda pa bay 
Oranjestad sin a duna pref- 
erencia na un jeep cu tabata 
bayendo e mesun direccion. E 
jeep cu a mira e pick-up sali su 
dilanti a desvia na man robez, 
pero eynan atrobe e chofer di e 
pick-up a bira pa dal un U-turn 
y eynan e jeep a dal’e. Afortu- 



nadamente ningun hende a resulta herida. 




DIA : 30 Dl AUGUSTUS 2009 
ORA: 10:00 AM - 8:00 PM 
LUGAR: LUCIANO WEVER {BOOSHI) 
B ALL PARK BRAZIL 

Schedule 

10:00 • AM Arubs Bank VS Gatorade 
11:30-AM SETAR VS Easy Boys 

1:00 - PM LosAmigos VS High Performance 
2:30 - PM Fish Sone VS White Wings 
4:00 - PM Toko Toko Boys VS North Area 
5:30 - PM Bo Cuenta VS De Cuba Electrieal 


LIVE 

ENTERTRIHMENT 

RINCON BOYS 
& 

LE GROOVE 


Bar a cushina 
bon surti!!! 
Tremendo B.B.Q. 


NOS TflWARDA BOSO SIN FALTA! 


EDISON BRIESEN 


Comishon Pro Eddy 

Parlamentario y candidato nr. 11 AVP, Alexander Tromp 

Mester crea incentivonan y cuponan di trabao pa 
ex-adictonan despues cu nan rehabilita 


PARLAMENTARIO y candi¬ 
dato nr. 11 riba lista di AVP, mr. 
Alexander Tromp ta haya fuera 
di cuminsa actua cu man duro 
contra e adictonan ambulante 
cu ta azotando nos centro di 
ciudad y nos Aruba en general 
dor di bay ehecuta e ley di cu- 
ratela pa aloca nan den centro- 
nan di rehabilitacion, sea aki 
na Aruba mes o den exterior, 
mester tene cuenta tambe con 
nan futuro lo bay ta ora cu nan 
rehabilita y kier drenta bek den 
nos comunidad. 

Pa cu esaki parlamentario 
Tromp ta indica cu Gobierno 
mester bin cu incentivonan pa 
yuda esnan cu a rehabilita pa 
cu nan ingreso den nos sector 
laboral pa asina nan tambe por 
tin un comienso nobo. Ta bon 


conoci cu ta hopi dificil pa un 
persona cu a caba di rehabilita 
haya un trabao debi na su pasa- 
do. Esaki ta hopi lamentabel ya 
cu cada un cu tin un boluntad 
mester tin un oportunidad 
tambe. Parlamentario Tromp 
ta pone enfasis cu ta deber di 
un Gobierno pa bini cu incen¬ 
tivonan manera por ehempel 
dor di crea cuponan di trabao 
na unda nan por sinti nan util 
atrobe sin tin cu limosnia pa 
un trabao. 

Esakinan por ehempel por ta 
dor di bin cu cursonan di agri¬ 
cultura, pesca, carpinteria etc. 
etc. pa asina sina nan e materia 
aki pa asina na cuminsa eleva e 
industria di sector primario aki 
atrobe. Ta bon conoci cu antes 
Aruba a depende di agricultura 


y pesca y pakico no sondea e 
posibilidad aki atrobe pa esaki 
tambe forma parti bek di nos 
industria fuera esun di turismo 
y esun di refineria. Consecuent- 
emente prijsnan di e produc- 
tonan cu ta wordo cultiva for 
di agricultura lo ta bay ta mas 
barata cu e productonan cu ta 
wordo importa for di exterior. 
Akinan por ehempel por ta pro¬ 
ductonan cu por wordo cultiva 
den nos area tropico manera 
mango, bacoba, banana, maishi 
y otro matanan di fruta. Asina 
nos lo yudanan sinti nan mes 
util y progresivamente por 
hasta crea un tipo di entrada 
extra y ken sa cu un proyecto 
asina por bira hasta grandi mes 
cu tempo! 

Pesey mes parlamentario 


Tromp ta haya cu mayoria di e 
partidonan politico ta papia di 
rehabilitacion di e adictonan 
pero ningun no ta papia di e 
etapa despues di esaki. Con 
esnan cu a wordo rehabilita 
por wordo ingresa bek den 
nos comunidad pa asina evita 
e posibilidad pa nan cay den e 
abismo di adiccion atrobe dor 
di no por haya trabao of tambe 
dor di rechazo. Terminando 
Tromp ta accentua cu ta deber 
di Gobierno pa crea cuponan di 
trabao manera ya menciona dor 
di traha farmhouses / boerderi- 
jnan, centronan di pesca, y otro 
industrianan etc.etc. pa asina 
educa e personanan e materi- 
anan aki pa nan ingreso den e 
proceso laboral bek. Pasobra al 
fin al cabo ta nos ruman nan ta 



ceda y nos deber ta conhunta- 
mente cu nan familiarnan di 
saca un man di ayudo pa nan. 
Partido AVP sigur manera tin 
prescribi den e plan ArubA’riba 
di tin e problematica aki como 
un di su prioridadnan y tambe 
lo sa di busca un solucion pa cu 
esaki manera ya skirbi! 





miRgSaigBt 


lEduipnien 


:i Buffalino 

Shoe for Kitchen 


Anti-Slip Shoe 


Non-Steel Toe Working Shoe 


Electrical Shoe 


Heavy Equipmcnt Shoe 
for Working Men & Women 




Comfort Shoe for Women 


Light-weight Safety Toe 


Steel Toe Safety Toe 

ÉL™ VERKORTE jaarrekening 


Mededeling van de Stichting Ziekenverpleging Aruba: 

Sinds enkele jaren (voor het eerst over 2005) publiceert ons instituut een verkorte jaarrekening in de lokale dagbladen. Over 2008 treft u de cijfers hierbij aan. 
De gehele jaarrekening is geplaatst op onze website www.arubahospital.com. 

Zoals uit de verkorte jaarrekening blijkt, heeft het dr. Horacio E. Oduber Hospitaal het jaar 2008 afgesloten met een positief saldo van ruim 4.5 miljoen Arubaanse 
guidens. In 2007 bedroeg het negatief saldo ruim 9.1 miljoen Arubaanse guidens Hierin zat een bedrag van 6.4 miljoen aan Reorganisatiekosten. 

Als gevolg van de reorganisatie is het gemiddeld aantal werknemers in fte (full time equivalenten) ten opzichte van 2007 gedaald met 63. Met ingang van 1 
januari 2008 zijn de ziekenhuistarieven voor AZV verzekerden verhoogd met 5 %. 

Een goed resultaat is belangrijk om noodzakelijke investeringen te kunnen blijven doen. Hierbij is het leveren van verantwoorde zorg het overkoepelende 
criterium voor prioriteitstelling in initiatieven en projecten. Nadrukkelijk punt van aandacht blijft de (al jarenlang) negatieve trend in het werkkapitaal en de 
liquiditeitsratio's welke in 2008 niet doorbroken is. 

Ministerio di Ensenansa, Asunto Social y Infrastructura 


di Gobierno 

Pa pagonan cu ta concerni proceduranan di 
otorgamento di tereno erfpacht di Gobierno y 
casonan di casnan Seroe Colorado, Gobierno 
di Aruba ta informa cu solamente Servicio di 
Impuesto (Ontvanger) y Direccion di Finanzas 
ta autorisa pa tuma pagonan den nomber di 

Pais Aruba. 

Cualkier pago haci na individuonan den 
nomber di Pais Aruba ta contra ley y por 
hacibo complice di actonan fraudulento 

of corupcion. 

Mester tin un cobransa oficial di Gobierno pa 
bo por haci un pago. Semper bo ta paga 
solamente na Servicio di Impuesto 
(Ontvanger) of na Direccion di Finanzas. Na 
DIP nan ta cobra solamente pa stampia of 

leges. 


Adres: Caya Betico Cross 38 Tel: 5226700 Fax: 5860032 E-mail: minszi@setamet.aw Internet: www.minszi.aw 

Intemadonal 


Campana publicitario contra Chåvez 

y Correa na Colombia 



UN partido polftico oficial- 
ista di Colombia a cuminsa un 
campana publicitario contra di 
e presidentenan di Venezuela y 
Ecuador, invitando esakinan pa 
medio di borchi y foyeto pa ta 
mas solidario cu nan bisina den 
e lucha contra gueriya. 

Bogotå - E paisnan Andino 
aki ta enfrenta disputanan 
diplomatico. E presidentenan 
Hugo Chåvez, di Venezuela, y 
Rafael Correa, di Ecuador, a 
bay directamente contra nan 
par Colombiano, Alvaro Uribe, 


den protesta contra e operacion 
y plannan cu Bogota ta defende 
den su guera cu ilegalnan pero 
cu pa su bisinanan ta forma 
menasa. “Chåvez y Correa 
mester habri nan wowo pa e 
insolidaridad cu nan tin den 
e lucha di Colombia contra 
FARC”, e senador di ‘Partido de 
la U’, Armando Benedetti, cu 
ta apoya e Gobierno di Uribe, 
a laga sa.Benedetti a agrega cu 
e’la laga pone borchinan public¬ 
itario. Riba aigun di nan Chåvez 
ta aparece y riba otro Correa, cu 


nan woro cera, y cu e mensaje 
“eeyy!! abre los ojos”. 

Seis borchi gandi a wordo in- 
stala na puntonan strategico 
di avenidanan hopi concurf 
di Bogotå, na cual otro cuater 
lo wordo anadi den proximo 
dianan, e’la bisa. 

“Nan no ta compronde e su- 
frimento cu Colombia mester 
soporta pa culpa di FARC, asesi- 
nato, masacre, secuestro, huer- 
fano, viuda. Nos ta tratando 
pa genera apoyo na Gobierno 
Uribe”, Benedetti a agrega. 



Key Largo is open 11 am to 4am daily / J.E. Irausquin Blvd. 248 
For FREE Casino Shuttle Call 587-9000 ext 7155 


$3 Black Jack Table 4pm 
Breakfast for Two / 5 Bingo Cards 
FREE Drinks and Snacks, Door-prizes!!! 


C/t ions/ay, ^d/ugusl 3/si, 3009 

FREE BINGO starts at 7pm 

Second Section Bingo starts at 8pm 


Guaranteed ball 

$1500 $1000 

Progressive Afls.9500 


51 call s up Afis. 300 




Chåvez y Correa a wordo acusa 
pa e Gobierno di Bogotå di ta 
mantene presunto vmculo cu 
e izquierdistanan di FARC, un 
grupo rebelde cu ta wordo con- 
sidera como un organizacion 
terorista pa Merca y pa Union 
Europeo.Pero e dos gobernan- 
tenan izquierdista a nenga cu 
nan tin nexo of duna apoyo na e 
gueriya y ta insisti cu nan unico 
interes ta paz na Colombia y pa 
bin un negociacion cu ta pone 
fin na e conflicto interno di mas 
cu 45 ana cu ta causa miles di 
bida.E campana publicitario, cu 
ta wordo respalda cu miles di 
foyeto, a wordo lanza memey 
di otro crisis den a relacionan di 
Colombia y Venezuela, causåpa 
e decision di Uribe pa firma un 
acuerdo militar cu Estados Uni- 
dos pa combati narcotrafico y 
terorismo.Chåvez ta considera 
e convenio como un menaza pa 


su revolucion socialista pasobra 
e ta duna militarnan Mericano 
acceso na siete base militar 
Colombiano. 

A pesar cu Uribe a laga sa bon 
cla cu permitiendo uso di e 
basenan Colombiano na mili¬ 
tarnan di Merca e no ta busca 
pa lanza operativonan ofensivo 
contra otro pais, e no a logra 
stop e criticanan di Chåvez, na 
cual a uni tambe e presidente 
di Bolivia, Evo Morales, cu a 
califica Uribe di “traidor”. 

E uso di e basenan militar di 
Colombia pa parti di soldadnan 
Mericano ta wordo discuti awe 
durante un cumbre di presi¬ 
dentenan Sur Americano cu ta 
tuma lugar na Argentina. 

Pa loke ta Quito y Bogotå: nan 
a kibra lazo na 2008 despues cu 
forzanan militar di Colombia a 
ataca un campamento di FARC 
den teritorio Ecuatoriano. 


vi§er 

PHARMACY+ 


BOTICA NA 

WARDA 


Ta anuncia cambio di botica 
na warda pa pabou di brug. 

Entrante Diasabra, 29 di augustus, 
lo ta na warda Botica Central na Sta. Cruz. 

Nos ta cuida bo salud. 

Chåvez ta mira un ‘dificil’ proximo renion di Unasur 


PRESI DENTE Hugo Chåvez, 
a bisa cu e cumbre di Una¬ 
sur, cu ta tuma lugar awe 
na Argentina, lo ta 'diffcil y 
complicaD ya cu, e'la bisa, e 
lo ta concentra 'solamente' 
riba e acuerdo militar di Co¬ 
lombia y Merca. 

“E reunion aki lo ta diffcil, 
complica (...) tin posicionnan 
contrario”, Chåvez a declara, y a 
reitera cu e no ta bay cu “ningun 
expectativa” riba un eventual 
decision di Colombia pa “hala 
atras” y desisti di e convenio 
cu Merca. 


Segun e mandatario Venezo- 
lano, e posibilidad aki ta nulo 
pasobra e polemico acuerdo 
militar “ya a bira un imposicion 
imperial na Colombia”. 

“Ni cu e presidente di Colombia 
kier hala e acuerdo aki atras, mi 
ta kere cu e no por. \ Colombia ta 
perdiendo soberania”, Chåvez 
a bisa durante un reunion cu 
intelectualnan Hapones den e 
palacio di Gobierno na Caracas. 
E hefe di Estado tambe a califica 
como “positivo” e iniciativa di 
Unasur pa reuni pa trata “e 
instalacion di e basenan militar 


Mericano na Colombia”, como 
tambe e presencia di Uribe na 
e reunion. 

Venezuela y Colombia ta biban- 
do otro crisis bilateral pa mot- 
ibo di e acuerdo militar entre 
Bogotå y Washington, cu Go¬ 
bierno di Caracas ta considera 
un “menaza” pa e “revolucion” 
Bolivariano. 

E convenio aki ta encera, segun 
Bogotå y Washington, e uso di 
siete base militar Colombiano 
pa parti di militarnan Mericano, 
sin cu esaki ta perhudica e bisi- 
nanan, loke Chåvez ta califica di 


Stichting Middelbaar Onderwijs Aruba 
Bestuur voor Colegio Arubano 
Vondellaan 14 

Tel: 5831265 / Fax : 5831257 
e-mail: smoa@setarnet.aw 

Het bestuur van de Stichting Middelbaar Onderwijs Aruba roept ten behoeve van het 
Colegio Arubano sollicitanten op voor de functie per 1 oktober 2009 van: 

TECHNISCH ONDERWIJS ASSISTENT (m/v) 

voor de assistentie bij de lessen van Natuur en Techniek. 

Immers hij/zij wordt o.a. belast met: 

• Het assisteren bij de practicumlessen. 

• Het begeleiden van leerlingen bij eigen onderzoeksprojecten en bij het profielwerkstuk. 

• Het zelfstandig voorbereiden en mede-organiseren van het praktische schoolonderzoek 
en van de schoolpractica in de exacte vakken. 

• Het demonstreren van experimenten in de Idas 

• Het beheren en verzorgen van de inkoop van de materialen 
(magazijn/bestellingen/onderhoud) 

• Het ontwerpen en/of repareren van instrumenten. 

• Het zelfstandig ontwerpen en uitproberen van experimenten 

Functie-eisen: 

• Heeft een TOA- diploma of een gelijkwaardig diploma 

• Hij/zij kan zelfstandig werken. 

• Kan zowel praktisch als theoretisch op niveau functioneren 

• Heeft goede contactuele eigenschappen 

Hij/zij heeft bij voorkeur ervaring in het voortgezet onderwijs en beheerst ICT vaardigheden 
in voldoende mate. 

Aangeboden wordt: 

• Salariéring en secundaire arbeidsvoorwaarden conform de geldende voorschriften van 
het Land ARUBA; 

• Een prettige werkkring met, binnen teamverband, een grote mate van zelfstandigheid 
en verantwoordelijkheid. 

Schriftelijke sollicitaties met c.v. uiterlijk twee weken na het verschijnen van deze 
advertentie te richten aan het: 

Bestuur van de Stichting Middelbaar Onderwijs Aruba 

T.a.v. de heer drs. H. Kolfin, rector van Colegio Arubano 

Vondellaan 14, Oranjestad, Aruba 

Tel: ( 297) 582-2005 / Fax: (297) 5832676 

e-mail: colegioambano@gmail.com 



“mentira” y ta insisti cu ta trata 
di “instalacion” permanente di 
forzanan “yankee” pa “menaza 
Venezuela y henter e region”. 
Durante su intervencion den 
e reunion cu e intelectualnan 
Hapones, Chåvez a nenga di 
“adelanta” e posicion cu e lo 
tuma den e reunion extraor- 
dinario di Unasur, cu ta tuma 
lugar na Bariloche, Argentina. 
E mandatario Venezolano so¬ 
iamente a bisa cu e ta “prepa- 
rando su mes bon” pasobra 
“tin bastante informacion y 


bastante contrainformacion”, 
citando datonan di supuesto 
documentonan militar Meri¬ 
cano riba nan presunto plannan 
intervencionista den e region. 
Chåvez a bisa cu e lo presenta e 
documentonan aki na su cole- 
ganan Sur Americano pa asina 
“desenmascara e maniobra” 
di e imperio cu e “lamentabel 
apoyo” di Colombia. 
“Berdareramente mi ta prefera 
pa no adelanta ningun posicion. 
Laga nos mira kico ta pasa”, 
e’la bisa. 



Peticion pa aprobacion di un plan di 
parcelacion na Westpunt conforme art. 33 
di e Ordenanza di desaroyo teritorial (LRO).E 
concepto di e plan di parcelacion ta poni pa 
inspeccion publico na DIP, Sabana Blanco 68, 
durante un luna desde 28 di augustus 2009 durante 
oranan di trabao. Interesadonan por entrega te cu 
un luna despues di e termino aki nan punto di bistå 
por escrito tocante e concepto di e plan di parcela¬ 
cion serca Ministro di Ensenansa, Asuntonan 
Social y Infrastructura pa medio di Director DIP. 


^ SETAR 

ta informa cu pa otHiven iencia di su 
dientenafi ofreina na Caya Betico C roes 200 


pa tur servicionatt di Cable, 

Dinastia familiar den duda despues di morto di 

Edward Kennedy 



E morto di senador Edward Kennedy ta marca fin di 
un di e famianan politico mas distingui di Merca, ya 
cu ningun di e herederonan parce di ta reuni e mez- 
cla di carisma, ambicion y celebridad caracteristico 
di e grupo. 

Boston - Kennedy, di 77 aha, tabata un di e parla- 
mentarionan mas eficiente den historia di Merca y 
ruman di e presidente asesina John F. Kennedy. E’la 
muri diamars den oranan laat di dia depuse di perde 
e bataya contra un cancer celebral. 

E senador a fayece aigun siman despues di morto di 
su ruman Eunice Kennedy Shriver, fundadora di e 
Weganan Paralimpics y defensora di esnan mental¬ 
mente descapacita. 

“Parce cu no tin ningun hende pa tuma e antorcha”, 
segun Thomas Whalen, un profesor di ciencia politico 
na Universidad di Boston. 

“Parce cu e generacion nobo no tin ningun hende cu 
por continua cu e herencia. Por ta cu Ted Kennedy 
tabata e ultimo”, tabata comentario di Whalen, autor 
di un buki riba e prome postulacion di John Kennedy 
pa Senado na 1952. 

E diagnostico di cancer y e morto di Kennedy a lanta 
speculacion riba ken lo sucede e senador den Senado 


y si un generacion nobo di e famoso fam lo por lanta 
cabez. 

Hopi di e Kennedy nan hoben ta participa den bida 
politico y civico di e pais pero ningun tin e peso di 
Ted Kennedy. 

Kennedy tabata e ultimo di e cuater rumannan 
homber di e famia, cu a inclui John, elegi president 
na 1960 y asesina na 1963, y Robert, un senador pa 
New Cork, cu su intento pa gana e candidatura presi- 
dencial a termina cu su asesinato na 1968. 

E ruman mayor, Joseph Jr., a muri den Segunda 
Guera Mundial. 

E opcionnan pa otro Kennedy hereda e asiento di 
Senado, cu ta den poder di e famia pa cinco decada, 
ta limita. E sobrino di Kennedy, Joseph, e yiu mayor 
di Robert, usualmente ta wordo nombra como un 
posibilidad. 

Joseph tabata congresista pa Massachusetts durante 
seis periodo y awor ta dirigi e organizacion sin fin 
di luero Citizens Energy Corp, cu ta entrega gasoil 
barata na pobernan. 

E’la yega di considera pa postula su mes pa goberna- 
dor di Massachusetts na varios ocasion pero nunca a 
haci esaki. Na 1997, su ex esposa a publica un buki cu 
nada positivo di e politico di e elan Kennedy. 

E democratanan, consciente di e afeeto di e pueblo 
pa famia Kennedy, lo por pidi e ex congresista, di 56 
aha, pa aspira e asiento di su tio. 

Bao ley di Massachusetts, un vacante den Senado ta 
obliga e gobernador pa convoca un eleccion special 
den 145 pa 160 dia despues cu esaki bira oficial. 
Otro Kennedy nan lo por mantene e herencia bibo, a 
pesar cu ningun cu e proporcion di e “Leon di Senado” 
cabey blanco, califica como un di e congresista y co- 
municadornan mas eficiente di Washington. 

Otro cu lo por sigui e tradicion ta Patrick Kennedy, 
yiu di Ted y representante pa e estado Rhode Island. 
Patrick, di 42 aha, lo mester muda pa Massachusetts 
si e kier logra e asiento di su tata. 

Pero Patrick tambe tabata envolvi den controversia. 
Esun mas recien, na 2006, tempo e’la busca ayudo pa 



su dependencia di medicamentonan receta después 
di a dal cu su auto contra un baricada di seguridad 
na Washington. E aha aki e’la sufri un recaida den su 
bataya contra adiccion. 

E futuro politico di otro miembro di e famia, Kathleen 
Kennedy Townsend, di 58 aha, yiu mayor di Robert 
Kennedy y ex reemplazante di gobernador di Mary- 
land, a bay cu resentimento na 2002 tempo e’la perde 
e candidatura pa gobernador. 

Caroline Kennedy, di 51 aha y yiu di John F. Kennedy, 
a retira su candidatura pa ocupa e asiento den Senado 
pa New York cu Hillary Clinton a laga. 

E yiu muher di e carismatico presidente, escritor 
y filantropo, a enfrenta critica pa responde vaga- 
mente of cu dificultad, segun aigun, den entrevista 
cu medionan. Otronan a cuestiona si Kennedy, cu ni 
sikiera a vota den varios eleccion, lo haya e asiento 
solamente pa carga e fam di e famia. 

Tin otronan cu ainda no a wordo poni na prueba man¬ 
era Robert F. Kennedy Jr., activista pa medioambiente 
y abogado, cu nunca tabata legislador. 

“No tin otro persona entre e yiunan di e famia cu tin 
e carisma politico y televisivo, of e principionan, di 
un Ted Kennedy na e momentonan aki”, segun Julian 
Zelizer, profesor di ciencia politico na Universidad 
di Princeton. 

“Parce cu e famia ta desapareciendo como un dinas¬ 
tia”, e’la anadi. 

Cla pa tuma responsabilidad . 

“Ensenansa mester bolbe bira e fundeshi di nos sociedad” 

Baby Shower pa Castity Hodge na Serlimar 


DIAMARS atardi coleganan di Castity Hodge na SERLIMAR a 
sorprend’e cu un baby shower. Esaki a tuma lugar den cantine 
den SERLIMAR. Castity Hodge tabata Aruba su Reina di Carnaval 
den aha 2000.Tabata un atardi yen di sorpresa y weganan hopi 
bon anima den cantine di SERLIMAR y un cantidad di regalo p’e 
proximo ciudadano Arubano. Pabien di parti di AWEMainta. 

Commuter airport pa San Nicolas lo 
duna e ripple effect cu pariba tin mester 


PAPIANDO di San Nicolas y 
turismo, Otmar Oduber a bisa 
cu San Nicolas mester bira e 
plataforma pa e turismo di cali- 
dad. “San Nicolas cu su historia 
unico, cu e forma tipico cu e tin 
di mas di 40 nacionalidad den 
un pueblo cu a keda semper uno 
culto...ta yega e momento cu 
nos ta bay pone e atencion de- 
bido na e atraccionnan turistico 
na San Nicolas, desaroya San 
Nicolas no manera nos a desa¬ 
roya pabou. Nos mester sina di 
e foutnan cu nos a haci y crea y 
haci di San Nicolas y Pariba di 
Brug e area Caribense, e area 
di Island Fever cu a bay perdi 
band’i pabou di nos isla”. 

Den e cuadro aki tambe Otmar 
a menciona e proyecto cu e ta 
boga pe, esta e commuter air¬ 
port cu lo bay bira e comienso 
di e ripple effect cu mester ini- 


cia pa loke ta economia di San 
Nicolas. E proyecto aki Otmar 
Oduber a presente for di elec- 
cion pasa caminda cu el a wordo 
ataca dor di minister Briesen 
(cu ta di San Nicolas) cu tabata 
bisa cu esaki no por, pero dos 
aha despues el a coi e mesun 
commuter airport ey y en bes di 
pone na San Nicolas, el a pone 
otro banda di aeropuerto y ey 
si tabata por.Otmar kier saca 
e parti aki for di aeropuerto 
pasobra aeropuerto internacio- 
nal Reina Beatrix tin otro fun- 
cionnan cu e mester bay cubri 
den e gobernacion nobo, otro 
mercadonan cu AVP kier bay 
feednan atraves di aerolineanan 
cu mester yega Aruba caminda 
cu bo ta bay crea mercadonan 
nobo. Esaki banda di e plannan 
cu tin pa ddesaroya aeropuerto 
den un tipo di cargo hub ca¬ 



minda cu na momento cu muda 
e waf di container pa barcadera 
e lo keda den e mesun corridor 
ey.Mirando esaki a studia e 
posibilidad di saca tur loke ta 
e vuelonan non jet manera Ti- 
araAir y vuelonan cu ta bin di 
Venezuela, como tambe tur e 
jetnan priva y manda esakinan 
pa San Nicolas. Aki ta papiando 
mas o menos entre 100 pa 120 
mil turista cu lo pasa atraves di e 
aeropuerto na San Nicolas. 

Un bes cu tin 100 pa 120 mil 
turista ta baha na San Nicolas 
ta crea e ripple effect unda cu 
taxinan lo bay pariba pa hiba 
y busca, car rentals lo cuminsa 
ubica nan mes pariba y esey 
na su bes hendenan di pariba 
lo por haya trabou, lo crea cu 
poco poco restaurantnan lo bay 
wordo crea den e area, comercio 
ta bay lanta, etc y asina lo yega 



momento cu hopi Arubiano ta 
bay dicidi di habri un boutique 
hotel di 60 pa 70 cammber unda 
cu lo por tin 3 pa 4 di e tipo di 
hotelnan aki. 

E politico di AVP a sigura cu 
e trabounan aki ta bay wordo 
haci, pero ta bisa si cu e trabou¬ 
nan aki no por wordo realiza den 
un termino corto. E ta bisa cu e 
promer trabounan cu mester 
wordo haci ta inventariza, sinta 





papia y cambia e mentalidad 
di un producto Aruba cu nos 
conoce awe pa uno di mas cali- 
dad y esaki ta rekeri di un team 
work. Lo mester sinta papia cu 
e diferente sectornan den nos 
economia pa mustranan con tin 
cu eleva e calidad di bida. “Mi 
ta kere den e promer 100 dia lo 
tin un inventarizacion serio lo 
wordo haci”, Otmar oduber a 
duna di conoce. 


f Mi Compromiso Cu Bo ! 

Aruba ta na un cruzada di un escohencia 
cruciaL Un escohencia entre ioke nos a 
conoce duran te ultimo 4 aha nan of un futuro... 

W V Ma unda abo y bo famia la na promer lugar 
I pa biba den seguridad y felicidad. 

I ^ Na unda nos grandinan por biba digno atrobe. 

^ Caminda educacion di nos yiunan ta central, 
^ Un futuro unda bo salud ta conta. 

Mi compromiso cu boso ta pa cumpti 
cu e futuro aki unda abo y bo famia ta na 
rrifc, promertugar. 


OTMAR E. ODUBER #5 

Randall Croes cu prome conferencia 

Seminario di Boutique Hotels 


DEMOCRACIA Real a dicidi 
di acelera nan plan pa Diversi- 
fica Economia di Aruba 
“Mi por bisa awe cu ya nos a 
papia cu varios operador in- 
ternacional di Boutique Hotels 
y cu manera eleccion dia 25 di 


September ta tras di lomba nos 
lo presenta e prome Confer¬ 
encia Seminario di Boutique 
Hotels aki na Aruba pa tur 
esnan interesa den inverti 
y bira dono di un Boutique 
Hotel of kier crea un negoshi 


di servicio pa e sector aki por 
haya tur informacion nec- 
esario”. Asina Randall Croes 
Ecomista y number 4 riba lista 
di partido PDR a laga sa.“Na 
inicio di luna di December 
nos lo trece Aruba opera- 
dornan di Boutique Hotel di 
tanto Sur y Centro America, 
Caribe y Europa pa comparti 
nan experiencia cu nos. Nos 
lo kier duna oportunidad na 
nos hendenan conoce tur e 
apectonan di e sector nobo aki 
pa nos turismo”. 

Sr. Croes a sigui bisa cu di 
awor caba un invitacion ta 
bay na tur esnan cu a yega 
di traha den mundo hotelero 
y cu tin experiencia sea den: 
food and beverage, front desk 
& reservations, marketing of 
otro area di turismo pa nan 
cuminsa prepara pa e confer¬ 
encia seminario aki na inicio 
di December e aha aki mes. 


“Nos ta observando tambe 
cua ta e miho zonanan pa 
desaroya e promer 5 Boutique 
hotelnan pa Aruba cu dis- 
eno Arubiano y landscaping 
Arubiano. Rond di e Boutique 
hotelnan nos ta considerando 
tambe aigun concesion pa sea 
spa, restaurant y otro facili- 
dadnan cu lo funciona hunto 
cu e Boutique Hotelnan.E idea 
ta pa e sector nobo aki di nos 
turismo cumpli cu e standard 
internacional di “Ecoturismo 
y Desaroyo Sostenible”. Riba 
e tema aki tambe nos lo invita 
expertonan pa yuda nos de¬ 
saroya e sector aki na e miho 
manera, mas moderno y efec- 
tivo posibel pa e bira un sector 
exitoso di nos Turismo. 
Conclusion di hopi estudio- 
nan ta: cu pa turistanan di 
luho, nan experiencia di biahe 
mester ta personal, memora- 
bel y unico. 


Eimid de Kort Nr 3 riba lista di RED 


Open House Invitation 


Saturday, August 29 
from 3:30 - 6:00 p.m. 
Address: Balashi 28A 



Brand-new Villa 

Located in the Frenchmen’s 
Pass. Spacious Living area, 
modern open kitchen, 3 bed, 
2 bath, covered porch with 
hiil views, fenced, built on 
756 m2 property land. Great 
home in natural setting! 

PRICE: US $ 249.000 


We look forward to see you. We will donate US $ 
5 per visitor to the Foundation “Ban Uni Man 
pa Cria nos muchanan”; an organization giving 
breakfast to schoolchildren. 


We never stop moving. 



J.E. Irausquin Blvd. 12 
Phone 588-7781 
Mobile 733-9955 
lnfo@coldwellbanker.aw 




fanarzoek 

Departamento di Labor y Investigacion seccion Jobcenter 


ta informa tur persona cu ta entrega vacaturemelding cu 

entrante 1 di september 2009 

mester entrega hunto cu vacaturemelding 

copia di “Comprobante di aprobacion di Manpower 
Planning” di e ana actual 


litapamayorisny 
iMicfeaaan dea parlamento 


www. en iddekort.com 


For more information or other scheduled Open 
Houses, piease visit our website at 

www.coldwellbanker.aw 

Exposicion di Franco Koolman 


KOIMIGin LJILHELmiflR FOODS HRUBH 


cflncER rr cuero 


PREVEDCIOO - DlflGDOStlCO - bRRbRRIEflbO 


'v y 


T 


, 2 di September 2009 



MANAN ta cuminza un exposi¬ 
cion chikito di cuadra di Franco 
Koolman cu lo dura te dia 19 di 
september. Esaki lo ta e di dos 
exposicion di Franco. 

E exposicion yama: “AUGUSTUS 
HISTORIA LUBIDA” 

Su prome exposicion tabata na 
ana 2008 y a yama : Arte y His- 
toria di Aruba. 




Franco a cuminsa pinta na 1999, pero for di edad hoben el a cum- 
insa sketch hende. E mes nunca a sigui ningun curso di pintura. 
E’la ser inspira door di e conocido pintor Arubiano Joannes Do- 
nati. 

Ta riba su mes el a pinta su prome cuadra. E ta pinta oleo riba 
canvas. Tambe el a yega di pinta oleo riba tabla cu ta algo cu 
tabata ser haci antes. 

Su estilo di pinta ta realistico y surrealistico.Hopi di su cuadranan 
tin e tema historico pues casnan cu nan historia y cuentanan cu 
posiblemente por a yega di sosode. Inspiracion ta bin door di wak 
rond di Aruba. 

Ta cuadranan cu ta papia di arte, architectura y cultura di nos 
Aruba. 

“Augustus Historia lubida” ta basa riba e cuadra “Recuerdo penoso 
di un anochi”. 

Basa riba e aconticimentonan di augustus scur 1977. 

Pues pasa libremente na Van Dorp Book & Office na Dakota y 
admira e bunita cuadranan di e joven pintor Franco Koolman. 
Manan e ta cuminza di 1.00 di merdia. 


Encuentro informativt) 
di partido RED na Cas 
di Cultura 

DIALUNA, dia 31 di augustus, pa 20.00 di anochi lo tuma lugar 
un encuentro informativo di partido RED den e sala chiquito di 
Cas di Cultura. 

Na varios ocacion Partido RED a cumpli cu e peticionnan cu ta bin 
for di nos comunidad, pa informa nos pueblo tocante e diferente 
topiconan di nos programa. 

E biaha aki e peticion a bin for di comunidad habla Hulandes, pesey 
e presentacion aki lo wordo duna na Hulandes. Tur hende ta bon- 
bini for di 19.30 di anochi, y asina nan tin e oportunidad di papia 
personalmente cu diferente candidato cu lo bay ta presente. 

Nos ta spera Bo! Partido RED, trahando 100% na bienestar general 
di Aruba! 

Con liher cu e BERDAD ta, na Aruba, 

e MENTIRA lo sa di alcans’e 

Pa: Julie de Cuba, Candidata #6 pa RED 



E maquinarianan di campania 
ta traha den reverse. Asina cu 
un BERDAD bin den publicidad, 
e maquinarianan ta convirti’e 
den MENTIRA. E maquinari¬ 
anan, ademas cu nan tin hopi 
plaka, tin na nan despisicion: 
propio corant, propio radio emi- 
soranan y propio canalnan di tv, 
cu nan ta usa pa indoctrina e 
pueblo y pon’e kere ciegamente 
cu e MENTIRA ta e BERDAD. 
Door di e indoctrinacion con- 


tinuo aki durante e ultimo 23 
anjanan na Aruba cosnan di 
berdad a para bira drechi pa 
robez. 

Partido RED ta bisa bonbini 
na investigacion door di Hu- 
landa, cu ta algo sumamente 
positivo pa e pueblo, pasobra 
por fin lo haya sa si tin corup- 
cion gubernamental si of no. 
E maquinarianan ta reverse e 
hecho postivo aki y ta bisa Pader 


Lampe ta traidor, Pader lampe 
kier entrega nos Status Aparte. 
E BERDAD: Pader Lampe kier 
proteha nos Status Aparte door 
di stop e corupcion. 

Pader Lampe ta lucha pa salba 
e dignidad di nos Parlamento. 
E kier eleva e nivel di hiba dis- 
cusion y pa Parlamentarionan 
sinja debati a base di contenido. 
(Mi no por imaginami cu tin 
UN ciudadano cu kier pa paga 
Parlamentario y Ministernan un 
salario halto cu mil y un benefi- 
cio, cu placa di pueblo, pa nan 
sinta perde respet pa nos Parla¬ 
mento door di insulta y rebaha 
hende.) E maquinarianan ta 
bisa cu Hulanda ta recompensa 
Pader Lampe pasobra ela duna 
informacion na Brinkman. E 
BERDAD: Pader Lampe, un ber- 
dadero representante di pueblo, 
ta logra pone limite na e abuso 
di e inmunidad parlamentario 


y ta duna nos Parlamento bek 
su dignidad. 

Hasta partido “nobo” a join e 
fenomeno aki. E partido cora 
ta campanja bisando cu nan 
ta RED, pero RED ta e partido 
BLANCO y no CORA. Nan ta 
purba di confundi e pueblo 
y kita voto di RED en bes di 
ofrece pueblo un programa di 
nan mes? Tambe nan ta bisa 
cu e number riba nan lista no ta 
importante, pero nan no ta bisa 
aserca cu esun cu haya mas voto 
ta bira MINISTER cu tur su ben- 
eficionan. Esnan riba e lista di 
Pader Lampe solamente ta bira 
PARLAMENTARIO. Un diferen- 
cia enorme! Pesey e titulo: Con 
liher e BERDAD ta, na Aruba e 
MENTIRA lo sa di alcans’e. Na 
Aruba tur cos a para bira drechi 
pa robez. 

Pader Lampe, un intelectual, 
renombra na varios parti di 


mundo, un persona integro, 
un di e poko politiconan cu 
weso di lomba, no tin miedo 
di bringa corupcion pasobra e 
tin un consenshi limpi. Pader 
Lampe ta pone tur otro partido 
sinti insigur, ta pone tur otro 
partido sinti cu e abuso di poder 
por bai conoce su fin. Y nan ta 
hinca cientos di miles di florin 
den campanjanan di MENTIRA 
pa sconde NAN BERDAD. Ta usa 
prensa (bao capa di libertad di 
expresion) pa aplasta sin mise- 
ricordia Pader Lampe su bon 

nomber, su forza.pero Pader 

Lampe tey keto bai y ta sigui. 
Partido RED ta creciendo. E 
partidonan tradicional no sa na 
unda ni dicon, nan no por midi 
e forza di RED. Pasobra RED no 
ta pidi, corda pa paga hende pa 
pone bandera. RED ta respeta e 
secrecia di voto di cada ciuda¬ 
dano. RED ta bisa simpelmente: 
vota 100% ARUBA. 


Aruba Scholarship Foundation a anuncia 

18 Studiante Arubiano aproba pa LAC 

Program na UCF 



PA aha escolar 2009-2010 Aruba Scholarship Foun¬ 
dation a logra di haya aprobacion pa 18 studiante 
Arubiano na University of Central Florida participa 
den e Latin America/Caribbean (LAC) Scholarship 
Program. Tres di e studiantenan ta den Graduate Pro- 
ram trahando pa nan Masters Degree. Nan ta Giandi 
Marchena, Bryan Sevinger y Sayenne Flanegin. Tur 
tres anteriormente tabata den LAC como studiante 
den undergraduate program. 

Esnan cu ta continuando di aha pasa den undergradu¬ 
ate program ta: Darwin Dubero, Natasha Faustin, 
Victor Gumbs, Rachied Habibe, Robert Geerman, 
Crystal Marlin, Vanessa Roos, Patrick Ruiz, Dianne 
Vrolijk y Mireya Willems. 

Edwards Jimenez-Sosa y Marilyn Feliciana ta par- 
ticipando pa prome bes e aha aki. Tres studiante lo 
drenta UCF y e programa LAC te na januari 2010. Nan 
ta Nadine Richardson y Jennifer Ruiz. Pa rasonnan 


personal Sylvano do Nascimento mester a interumpi 
su estudio e semester aki y lo bay bek na UCF januari 
tambe. 

Participando den e LAC program, cada un di e 15 
studiantenan den Undergraduate Program lo spaar 
mas di $15000 pa aha. Esnan den Graduate Program 
lo spar mas di 17 mil dollar pa aha cada uno. Te awor 
Aruba Scholarship Foundation, via e LAC Program, 
a spar comunidad di Aruba un total di mucho mas 
di 600,000 florin! Aruba Scholarship Foundation 
ta e unico institucion cu tin un areglo cu UCF cu ta 
permiti’e recomenda studiante. 

E studiantenan den LAC mester tin nacionalidad Hu¬ 
landes, mester ta residente di Aruba, mester mantene 
un GPA di por lo menos 3.0 y mester tuma un cierto 
minimo di credits tur semester. Pa mas informacion 
di Aruba Scholarship Foundation y e Latin America/ 
Caribbean (LAC) Scholarship program, contact ar- 
ubascholarshipfoundation(a) gmail.com 

Servicio di Impuesto 

Tin un maneho special pa atende cu keho riba su servicio 


SERVICIO di Impuesto ta 
recorda su clientenan cu desde 
juni ultimo tin un maneho 
special pa atende cu eventual 
keho riba su servicio. SIAD a 
introduci e maneho aki cu 
ta conta tanto pa Servicio di 
Impuesto, Servicio di Aduana 
y SIAD. Riba e topico aki ya a 
emiti un comunicado di prensa 
na juni ultimo y a cuminsa cu 
un campana di informacion 
pa pone e clientenan na altura 
di e posibilidad pa entrega un 
keho. 

Manera conoci, Servicio di 
Impuesto ta un organisacion cu 
ta duna servicio diariamente na 
un cantidad grandi di cliente. 
Su empleadonan ta haci nan 
best pa duna servicio mas miho 
posibel. 

Toch por sosode cu e cliente ta 
haya cu algo no a bay bon. E no 
a keda satisfecho cu e servicio 
ricibi y ta sinti e necesidad di 
expresa su mes. E ora e cliente 
por entrega un keho den cual e 
ta trece su experiencia dilanti. 


E motibonan 

Por tin diferente motibo pakico 
un cliente por entrega un keho 
por ehempel: 

- e cliente no a haya e informa¬ 
cion rekeri; 

- e cliente no a haya un cita; 

- e cliente no a ricibi un docu- 
mento riba e fecha palabra; 

- e organisacion no a contesta 
telefon of a keda pasa e yamada 
sin resultado 
satisfactorio; 

Apesar cu tur keho ta impor- 
tante, toch tin aigun tipo di 
keho cu Servicio di Impuesto 
no lo trata por ehempel: 

- keho publica den prensa; 

- keho anonimo; 

- keho riba e contenido di un 
ley y e stipulacionnan pa cu e 
ehecucion. 

E carta di keho 

Pa entrega un keho e cliente 
mester haci esaki por escrito of 
e por autorisa un otro persona. 
E cliente mes por skirbi e carta 
of ta yena un formulario cual ta 
obtenibel na oficina principal 



di Servicio di Impuesto. E carta 
mester contene e siguiente 
datonan: 

- nomber, adres y firma; 

- e fecha, e sitio di e incidente y 
si ta posibel e orario; 

- un descripcion cortico y cla 
di e keho; 

Despues e cliente ta deposita 
e keho den e buzon di keho na 
oficina principal di Servicio di 
Impuesto. Servicio di Impuesto 
lo registra esaki y lo manda 
un carta di confirmacion pa e 


cliente. Siguientemente lo start 
cu tratamento di e keho durante 
cual lo haci un investigacion. 
Na final e cliente lo ricibi un 
contesta por escrito di e re¬ 
sultado. Mester remarca cu lo 
trata un keho cu tur seriedad 
y lo mantene tur informacion 
confidencial. 

Servicio di Impuesto ta haya 
importante pa su clientenan 
ta satisfecho y ta reconoce e 
derecho pa entrega keho. Al¬ 


abes un keho ta un forma di 
feedback valioso riba e servicio 
di cual e organisacion por sina 
di dje. Asina eventualmente por 
adapta e servicio na unda ta 
necesario pa mehora esaki. 

Pa mas informacion relaciona 
cu entregamento di keho por 
consulta e website www.siad. 
aw. 

Via e website aki por download 
tambe e foyeto di keho y e for¬ 
mulario pa entrega keho. 



T H E C I NWM A S 


SCHEDULE FOR WEEK OF 
AUGUST 27 - SEPTEMBER 2 

*matinee: Everyday | late show: friday and saturday 


VISIT US ONLINE AT WWW.THECINEMAS.AW 
ItllM) WITT IS i\ »IlSTKlin '* . • 


fttmai nF>n nattonj 


Al a s i 



AT RENAISSANCE - 

ORANJESTAD 



r~R~i 

INGLORIOUS BASTERDS 

daily: 5:00 

matinee: 1:45 

8:00 

late show: 

11:00 

N£W 

r~R~i 

THE HANGOVER 

daily: 

matinee: 

8:00 

10:15 
late show: 

12:30 


r~PG~i 

ALIENS IN THE ATTIC 

daily: 

matinee: 12:15 

4:45 

2:30 

late show: 



FG43 

G:l: JOE: THE RISE OF THE COBRA 

daily: 7:00 

matinee: 

9:30 

late show: 

12:00 


r~R~i 

THE ORPHAN 

daily: 

matinee: 12:30 

6:15 

3:30 

8:45 

late show: 

11:30 


rpGi 

SHORTS 

daily: 4:15 

matinee: 12:00 

6:15 

2:15 

8:15 

late show: 

10:15 

12:15 


Mpf 

ICE AGE 3 

daily: 

matinee: 12.00 

4.00 

2.00 

6.00 

late show: 


UU 


FG41 

THE TIME TRAVELER'S WIFE 

daily: 5:30 

matinee: 12:45 3:15 

7:45 

late show: 

10:00 

12:30 


AT PASEO HERENCIA 

r~R~i 

FINAL DESTINATION 4 

daily: 

matinee: 1:30 

5:30 

3:30 

7:30 

late show: 


V 


m 

THE UGLY TRUTH 

daily: 9:30 

matinee: 


late show: 

1 1:45 


1PG-131 

THE TIME TRAVELER'S WIFE 

daily: 4.00 

matinee: 1.45 

6.30 

late show: 

9.00 

11.30 


rpGi 

HARRY POTTER AND THE HALF BLOOD PRINCE 

daily: 4:30 

matinee: 1:00 late show: 


up 

THE HANGOVER 

daily: 

matinee: 

7:15 

9:45 

late show: 

12:00 


FG43 

JULIE AND JULIA 

daily: 

matinee: 1:15 

4:15 

late show: 



[qn 

FUNNY PEOPLE 

daily: 

matinee: 


8:00 

late show: 

11:15 


FG-13 

DISTRICT 9 

daily: 

matinee: 12:30 

5:15 

3:00 

7:45 

late show: 

10:00 

12:15 


FG43 

G:l: JOE: THE RISE OF THE COBRA 

daily: 6:00 

matinee: 12:45 3:30 

8:30 

late show: 

1 1:00 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester indui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Vakminister pa Aruba: “Wishful thinking???” 


ULTIMO tempo nos por tende cu loke Aruba mester no ta 
Ministernan manera nos conoce te awor, cu ta miembro activo 
di un partido politico, sino “vakminister”. Awor! Kico ta un 
vakminister? Esey mi no por a tende ainda for di esnan cu ta na 
fabor di e idea aki. Pa comprende e exigencianan di e funcion di 
Minister, laga nos cuminsa cu wak kico otro paisnan ta exigi. 
Na paisnan grandi manera Merca, ta algo normal cu pa bira 
Minister un hende mester tin por lo menos un preparacion na 
nivel academico y aserca experencia amplio riba e tereno cu e 
lo haya na su encargo. Fuera di esey tin e exigencianan, man¬ 
era conocemento di maneha un organisacion y e hendenan. 
Y conocemento di finansa publico. Y no lubida cu e ta ocupa 
un funcion publico y pesey mester duna cuenta publicamente 
na pueblo cu a vota pa un bon gobernacion. E dunamento di 
cuenta ta na representantenan di pueblo, cu ta politiconan! 
Vakminister na Aruba. 

Esnan cu ta boga pa vakminister mester duna un splicacion 
mas cla di kico esaki ta. Acaso e ta un persona cu un diploma 
academico? Esey ta suficiente? Poco dia pasa mi a tende un 
persona bisa cu diploma no a hiba ningun pais padilanti. 

Loke si ta hiba paisnan padilanti ta personanan cu of sin diplo¬ 
ma, cu a traha duro, sea como Minister, ambtenaar etc. Hende 
cu ta traha segun un bon plan, den un bon team di experto. 
Hende cu riba tur cos ta integro y honesto. Cu un ‘wijsneus’ cu 
no kier scucha nada di un otro hende y cu no por traha hunto 
cu otro hende, nos no ta yega leu. 


Ami tin e impresion cu esnan cu ta boga pa vakminister, ta boga 
pa un sorto di ‘wijsneus’ cu no ta mara na ningun partido po- 
litico. Den prensa a duna dos ehemplo di vakminister cu a yega 
di traha den pasado. Uno como Ministro pa Asunto Economico 
y e otro pa asuntonan di Transporte y Comunicacion. Esun cu a 
atende asuntonan economico tabata enberdad un economista. 
Lo por yam’e un vakminister, aunke el a wordo presenta dor 
di un partido politico cu tabata forma Gobierno y tabatin rep- 
resentacion den Parlamento. Pero e otro persona tabata uno 
cu berderamente tabata hopi inteligente y cu gran experencia 
riba tereno di impuesto. Pero como Ministro di Transporte y 
Comunicacion no por yame un vakminister, pasobra ta net 
p’esaki e no a studia y asina leu cu mi sa, no tabatin experencia 
riba e tereno aki tampoco. 

Apesar di esaki el a funciona bon como Minister. E ehemplo 
aki ta ilustra cu bo no mester ta un vakman (= Bo no mester 
ta un experto riba e tereno specifico di maneho) pa ta un bon 
Minister. Loke si e mester por ta maneha e departamentonan 
cu ta cay bao di dje. Pa haci esaki e mester por consulta bon, 
tende y scoge bon conseho di e expertonan cu ta su hefenan di 
servicio y demas ambtenaren, pa haya informacion corecto riba 
tur e “ins and outs” di un departamento y tuma desicionnan di 
acuerdo cu e mihor conocemento y informacion disponibel. 

Y t’aki e curazon di e discusion mester ta: No un discusion riba 
vakminister, pero un discusion riba Ministernan cu tin un bon 
preparacion academico y cu a sa di scoge bon conseho y tuma 


bon decision. Nan mester ta hende den kende pueblo por hinca 
su confiansa pasobra nan curazon y nan gran boluntad ta pa 
traha pa progreso y bienestar di henter e pueblo. Nan mester 
por prepara y ehecuta - en cooperacion cu nan ambtenaarnan - 
un bon maneho pa nan ministerio, cu tin e sosten y aprobacion 
tambe di henter e gabinete cu ta goberna e pais. 

E “vakmanschap” (= experticio) cu nos kier mira den goberna¬ 
cion di nos pueblo, nos mester busca principalmente den nos 
hefe di departamentonan. Cada departamento di Gobierno 
mester tin su expertonan bon prepara y experencia den e 
materia cu ta concerni nan departamento y cu nunca ta actua 
na merced di politiconan. Esaki ta encera cu mester laga pa 
semper un banda loke nos conoce como “nombramentonan 
politico”. 

CONTROL DI PARLAMENTO 

Pa loke ta trata e control di pueblo riba nos gobernantenan por 
contstata cu na Aruba Parlamento nunca lo por t’e instancia 
cu por haci esaki. Den un “small scale society” manera Aruba 
mester di otro mecanismo pa laga e trias politica funciona bon. 
Nos tur sa cu Parlamento no ta funciona manera debe ser y toch 
nos ta haci comosifuera e problema t’e Ministernan so. 

Si nos no percura pa cada uno di e ‘trias’ traha bon riba nan 
mes, cu hende cu ta cumpli cu e exigencianan pa cada un di e 
funcionan den e tres organonan aki, tur cos ta keda manera e 
ta y ningun cambio di berdad no ta bin. 


10 Ana existencia di Competicion 
Swimming Team The Orcas 



E ana aki Competicion Wwim- 
ming Team the Orcas a celebra 
su 10 ana di existencia. 

Tin tres miembro cu t’ey for di 
cuminsamento. Nan ta Dan- 
ielle Kole, Maikel Hermans y 


Johny van Eerden. 

Dia 31 di juli ultimo, nan a 
ricibi un recuerdo, den forma 
di un pida palo di kwihi cu 
e texto “The Orcas 1999- 


2009”. 

Naturalmente e otro miem- 
bronan lo no wordo lubida, 
pero nan mester warda p’e 
fiesta, cu lo tuma lugar na 
luna di november. 


E plan economico pa 
San Nicolas di partido 
CURPA 

PARTIDO CURPA ta e unico partido cu a presenta dia 20 augustus 2009 
na e pueblo di San Nicolas na e reunion di SNAPP e solucion economico 
pa San Nicolas cu lo boost e economia na San Nicolas grandimente. 
Con partido CURPA lo realiza esaki? Partido CURPA kier muda e waf 
di container di Oranjestad pa San Nicolas y no pa Barcadera. Manera 
nos sa mundialmente ta conoci cu na unda cu bo pone un waf eynan tin 
desaroyo economico. Nos ta kere cu San Nicolas merece un desaroyo 
economico grandi. Dor di muda e waf pa Barcadera no lo tin un impacto. 
Pero si muda esaki pa San Nicolas, esey si lo ta e caso. Trabao lo wordo 
crea, desaroyo economico lo tuma lugar y hopi mas. E infrastructura 
pa crea un waf di container na San Nicolas tey caba. Fuera di muda e 
waf pa San Nicolas partido CURPA lo bin cu un solucion riba termino 
corto mientras cu e waf ta wordo traha. E idea ta pa boost e economia 
di San Nicolas ariba termino corto dor di comparti cu Oranjestad e 
cruiseshipnan cu ta drenta Aruba. Nos di partido CURPA ta kere den 
comparti cosnan cu otro y lo ta un bon idea pa comparti cruiseships cu 
ta yega Aruba cu San Nicolas. Di e forma aki por stimula e economia 
riba termino corto pa San Nicolas pa asina di e forma aki, mientras e 
waf ta wordo traha, por disfruta tambe di un boost economico. Partido 
CURPA ta e unico partido cu ta bin cu ideanan cu ta benificia San Nicolas 
grandimente. No manera otro partidonan cu ta bin cu proyectonan cu 
casi no ta crea trabao y tampoco ta crea desaroyo economico real pa San 
Nicolas. Partido CURPA lo no acepta mudamento di waf pa Barcadera! 
Cu partido CURPA den gobierno San Nicolas lo haya su waf di container 
y su desaroyo economico bon mereci. 

Minister Wever a admiti cu no ta haciendo suficiente na prevencion 

Dr. Richard Visser di AVP ta cla pa cuminsa maneha 

salubridad publico cu un vision 


“CON por existi un bon servicio di 
dokter na patientnan si Bo mes no tin 
un bon relacion cu e dunadornan di 
servicio?” tabata un di e preguntanan 
Cardinal di Dr.Richard Visser na Minis¬ 
ter Booshi Wever durante e programa 
Lacle & Trapenberg diaranzon anochi 
na Telearuba. Durante e show aki, a 
invita Dr.Richard Visser di partido 
AVP, Minister Booshi Wever di MEP, 
Dr.Carlos Viana y Dr. Haime Falconi pa 
elabora riba nos Salubridad Publico. 
Durante e programa Dr.Richard Vis¬ 
ser a para riba cu pa por duna un bon 
servicio na pueblo, ta escencial pa tin 
un bon relacion entre Gobierno y tur 
dunadornan di servicio. Esaki na e mo- 
mentonan aki, y pa e ultimo 8 ananan, 
semper tabata malo. Ken no por corda 
cuanto bez e Minister a insulta e dokter- 
nan, specialistanan, ataca directornan 
di Hospitaal y sin lubida cuanto dokter 
mester a bandona nos isla dor di e me- 
sun tipo di atakenan y persecucionnan 
asina. 

Di un banda Minister Booshi Wever ta 
purba bisa cu e ta traha pa e dokternan 
Arubiano, pero den e mesun rosea nos 
sa cu bou di su maneho Dr. Otto Wolter 
mester a bandona nos isla. 

Tambe otro docternan cu a traha hopi 
aha na Aruba, manera Dr. Palma & Dr. 
Jaramillo a wordo forza pa bandona 
nos isla. Na nan lugar a bini dokter¬ 
nan stranhero. Dr.Richard Visser di 
partido AVP a sigura sinembargo cu pe 
e relacion cu e dunadornan di servicio 


ta hopi importante. E ta kere mas bien 
den traha brugnan y sera alianza cu 
no solamente departamentonan di 
Gobierno pero tambe instancianan no- 
gubernamental. 

Un di e aspectonan cu a causa un hilari- 
dad den hopi cas ora a tende Dr.Falconi 
bisa cu no tin wardamento pa por hana 
cita cu dokter of specialista. Tambe cu si 
ta necesario e por yama cualkier clinica, 
laboratorio of otro dunadornan di ser¬ 
vicio y su patientnan ta ricibi atencion 
mesora. Pa hopi hende esaki a causa 
un hilaridad, pasobra e dokter ta parse 
hende cu no ta bibando na Aruba. Tur 
hende ta conciente cu pa bo haya un 
cita na bo dokter di cas ta oranan di 
wardamento tin. Si bo mester hanja 
un “verwijs-brief” pa un specialista, ta 
facilmente bo ta hanja di tende cu bo 
mester warda 3 luna pa un cita. Pidi un 
cita pa saca potret of un otro examen 
medico na hospitaal tambe tin dianan 
di espera. Kiermen e cuestion di cu pa¬ 
tientnan no mester warda pa cita no ta 
cuadra cu e realidad di bida. 

E punto di bistå di Dr.Richard Visser 
ta cu nos isla tin un scarsedad di dok¬ 
ter y pa esaki mester di decisionnan 
rapido. Pueblo no por bay warda 3 ana 
pa educa un par di dokternan di cas 
aki na Aruba. Cu awor prome cu elec- 
cion kier cuminsa cu tur sorto di cos 
no ta cumbini ningun hende. Pueblo 
no por warda 9 aha mas prome cu por 
soluciona e problema di scarsedad di 
dokter. Dr.Richard Visser ta preparando 


plannan concreto pa solucionnan me¬ 
sora. Den esaki Dr.Richard Visser tin 
un vision pa educa nos verpleegsternan 
cualifica y den 1 aha hacinan experto- 
nan (praktijk leidster) cu por duna un 
man den e prome lina di servicio. 

Un otro asunto cu ta halando atencion 
ta e operacion di Centro Medico na San 
Nicolaas. E ta costa nos pueblo 24 mi- 
yon florin e anja aki. Un di e motibonan 
dicon e ta asina caro ta pa e decision 
di Minister Booshi Wever pa maneha e 
Centro Medico aki independientemente 
for di nos hospitaal. Cu e decision aki, 
tur e dokternan conoci como “Friends 
& Family” di Minister Booshi Wever lo 
por bin practica medicina aki, anto paga 
pa e pueblo di Aruba! Dr.Richard Vis¬ 
ser ta sostene e idea di Centro Medico 
San Nicolaas pero solamente ora cu e 
ta resorta bou maneho y supervision 
di Hospitaal y cu e Centro Medico ta 
provee servicionan cu di berdad ta nec¬ 
esario pa e patientnan di Aruba. 

Pa loke ta trata AZV, no obstante e 
hecho cu e contribuyentenan a paga 
44% mas prima di AZV durante e ul¬ 
timo 4 ananan, toch e deficit di AZV a 
sigui subi te cu e anja aki elo alcansa 
47 miyon florin. Esaki ta e mesun 
suma tempo cu Minister Booshi Wever 
a asumi responsabilidad na anja 2001. 
Pues, den 8 anja e no a haci nada pa 
baha e deficit pero si e percura pa un 
maneho dificiente cu awe nos tur tin 
cu paga pe. Un di e factornan cu ta haci 
cu e deficit ta crece ta e mandamento di 


patientnan den exterior. Na anja 2005 
esaki tabata 17 miyon florin y e anja aki 
elo subi cu 35% te na 23 miyon florin. 
Esaki obviamente ta un senjal cla cu 
tin un detertioro den nos Salubridad 
Publico. 

No ta un secreto pues cu Minister Booshi 
Wever no a percura pa un maneho 
responsabel ni cu vision. Prevencion 
de facto no ta un palabra conoci den 
vocabulario di e mandatario y ela ac¬ 
cepta cu AZV tin ordo pa no inverti den 
prevencion tampoco! Kiermen, e seguro 
medico ta paga ora hende bira malo 
so y e no ta gasta niun een pa evita cu 
hende ta bira malo. Dr.Richard Visser 
di partido AVP de lo contrario a traha 
riba un plan completo di anja 2009 pa 
2018 na unda elo halsa e nivel di salu¬ 
bridad publico di nos pais. Dr.Richard 
Visser a demostra su mes, aki na Aruba 
y internacionalmente riba un maneho 
di prevencion y obesidad. Den e plan 
di AVP titula Aruba Ariba tin inelui mas 
deporte na scol, mas movecion di nos 
muehanan y adultonan, sera caminda 
den weekend pa famianan por move 
mas na pia, core bais, etc. E gobierno 
nobo lo bini cu un plan pa stimula un 
bida saludabel, pues lo premia tur es- 
nan cu si ta haci nan maximo esfuerso 
pa tin un bida salud. 

Cu Dr.Richard Visser na cabes di nos 
salubridad publico, nos tur lo ta den 
bon man! Pa mas informacion por subi 
su website www.richardvisser.org pa 
mas informacion y detaye. 


Gobierno actual incapas di atende cu e refineria 

Falta di vision a pone pan di centenares di cuidadano na peliger 


FIN di juli 2009 PDR a senjala cu e gobierno actual 
ta grandemente responsabel pa e situacion di e refin¬ 
eria: e operador di e refineria a indica cu e BBO riba 
exportacion ta un factor cu a impedi invercionan nec¬ 
esario den e refineria y a afeeta posishon competitivo. 
Gobierno a exonera via articulo 12 y 13 di e ley di BBO 
varios segmento di economia, pero a persisti den un 
impuesto manera BBO riba exportacion di producto- 
nan petrolero, algo cu no ta usual ni logico. 

Fuera di esey gobierno no tabata tin e capacidad di 
yega na un areglo na mesa di negociacion cu e re¬ 
fineria; al contrario, mester a constata cu e relacion 
entre gobierno y e refineria ta uno hopi malo, ja cu e 
“shut down” temporario y awor esun indifini, a wordo 


participa indirectamente via prensa na gobierno. 
Pues inversionan necesario pa “upgrade” e refineria 
a keda tras pa via di un maneho fiscal ineoherente di 
parti di gobierno, caminda cu e BBO riba exportacion 
ta pisa riba e prijs di e productonan y e margen di 
ganashi, dificultando pa por competi riba mercado 
internacional. 

Di otro banda e hecho cu e gobierno actual a demostra 
di ta incapas di atende na un manera responsabel cu 
e refineria, no ta kita afor cu e refineria no a wordo 
otorga na 1989 pa un suma simbolico na un operador, 
pa e wordo teni for di operacion pa un tempo indefini. 
Pues gobierno mester lanta for di sonjo y atende di 
biaha cu e crisis, dor di sinta na mesa y pone un dead¬ 


line di corto plaso na e refineria, caminda sea ta yega 
na un areglo riba e problematica di belasting pa sigui 
opera, of ta bende e refineria pa un otro bin opere. 
Gobierno mester a pone un deadline basta dia caba, ja 
cu e refineria ta demasiado importante pa nos econo¬ 
mia actualmente: e empleadonan, subeontratistanan 
y nan empleadonan no por bay warda pa un tempo 
indefini kiko ta bay pasa cu e refineria. 

Entretanto PDR ta pidi e institucionan financiero pa 
evalua si por tene cuenta cu e situacion dificil di e 
empleadonan cu perde trabow, y duna nan espacio di 
por ehempel 2 of 3 luna pa cu nan pagonan mensual, 
of te ora cu bin claridad a corto plaso kiko ta bay pasa 
cu e refineria. 

Herencia cultural di Aruba for di Museo Etnologico di Leiden 

Despues di mas cu 120 ana nan ta na cas bek! 



DESPUES di hopi negociacion 
porfin 5 obheto arqueologico 
di Aruba, cu ta den coleccion 
di Museo Etnologico na Leiden 
ya for di final di siglo 19, ta bek 
na Aruba. 

Cu ayudo financiero di UNOCA 
y Ministerio di Cultura a crea 
facilidadnan pa e obhetonan 
aki y a trece nan bek cas. Nan 
ta ser exponi den e exposicion 
permanente nobo di museo y 
por ser admira pa tur bishitante 
local y internacional. 

Museo Arqueologico Nacional 
Aruba a traha durante lunanan 
largo cu e Museo Etnologico di 
Leiden pa sigura cu e obhetonan 
ta ser transporta na un manera 
sigur y cu una vez den museo 
condicionnan ta apto pa nan 
permanencia y conservacion. 
Director di Colecionnan na e 
museo di Leiden, Sr. Greame 
Scott a viaha hunto cu e obhet¬ 
onan y a instala esakinan den 
nan respectivo vitrinanan. 

Dos di e obhetonan ta data for 
di e periodo 900/1000 - 1515, 
pues e periodo Ceramico. E 
canica cu figura di cara humano 
a ser exponi pa varios ana na e 
entrada di e Museo Etnologico 
di Leiden, e ta un di e piezanan 
mas spectacular di nos herencia 
arqueologico. 

E otro obheto Ceramico, ta un 
figurina completo cu ta hol 
paden y cu a ser usa durante 
ceremonia y ritualnan. 

Tres calbas, probablemente 
di e periodo Historico, pues 
despues di 1515, ta mustra e 
maestria pa arte decorativo cu 


habitantenan di nos isla tabata 
tin den e periodo entre 1515- 
1880. Tur e obhetonan aki a ser 
colecciona pa Pater van Kool- 
wijk, kende den un esfuerzo 
pa conserva nan a manda nan 
museo na Leiden mas cu 120 



ana pasa. 

Awe Museo Arqueologico 
Nacional Aruba ta trece nan 
cas bek pa henter nos comuni- 
dad por admira y yuda con¬ 
serva nan. Museo Arqueologico 
Nacional Aruba ta habri tur 
dia menos dialuna di 10 ‘or di 
mainta pa 5’or di atardi. 







Awe nos ta canta Happy Birthdaypa sr Tony Werle- 
man. E ta haja Pabien di sa casa Johanna / nan 9 
Jainan / demas Famia r ca ta hopi pa menciona, di sa 
Grapo S in i Bini f comcr / compernan / demas 
conocirnan.. Awe nochi nos ta cetebra na Alto vista 12 pa 
sapta 84 beta.Bini an o bin i tar!! 



oooqpooooooooooooo 


o 


o 


O O 

Awe dia 28 ta camph an anja mas di bida:e Boneriano 
aatentico biba aki na araba, Mr.DIMITRI FRANS. 

Mr. Frans bota hanja felisitashon di tar bo amiyoy 
amiyanan,Famia bo coleyanan di FL!TF,y mas ca klaro di ^ 
bo das hi mes mes.. Bo sa ta ken y poko poko na corsow 
aya na e conciertv di Jaan I ais Gaerra.. Love yoa and 
don 't party to o mach.. q 

oooooooooooooooooo 

Local 125 


Enlace matrimonial di Mark & Skyler 


MARK van Romondt y Skyler 
Salomon a casa na Radisson 
Aruba Resort Casino & Spa du- 
rante un ceremonia riba playa 
cu e bahada di solo, sigui pa un 
recepcion elegante di bruid. E 
bunita pareha di Aruba, a pidi 
coordinador di bruid Lissy Lam¬ 
pe pa supervisa e ceremonia riba 
playa, y Radisson su specialista 
di evento dedica Lisa Dammer¬ 
man pa yuda cu e areglonan di 
e fiesta. 

Chef Ehecutivo, Hector Espino- 
za a crea un menu delicioso na 
ocasion di e evento glamuroso. 
E tocador di harpa Tommy Figa- 
roa a crea e ambiente musical 
magico p’e ceremonia di playa, 
mientras cu J-Formation a en¬ 
tretene 150 miembro di famia 
di van Romondt & Salomon 
entreteni den e Grand Carib- 
bean Ballroom durante e fiesta 
di bruid. 

Marko Farro campeon nacional junioren 9-ball 



DEN un exitante torneo na¬ 
cional di 9-Ball pa junioren, 
demostrando un gran cantidad 
di talento hoben na caminda 


pa resalta den exterior, Marko 
“Markito” Farro, a sa di dem- 
ostra un biaha mas su talento 
den deporte di biljard. 


Den un campo di bataya domi- 
na pa tur e “crack” hoben na, 
Markito tabatin net e “edge” y 
“stamina” suficiente pa bay cu e 
copa nacional junioren 2009. 
Markito Farro a cuminsa man- 
dando Oscar T. pa losers round 
cu 5-0 den prome buelta. Un- 
abez riba speed, e siguiente 
victima ta bira colega di team 
Stephan Acosta, kende tambe 
ta bay loser round cu 5-2. 

E siguiente bataya ta bira uno 
sumamente emocionante ya 
cu ta nada menos cu otro gran 
talento, Win “Winchester” Fal- 
coni t’e contrincante. Na final 
Markito Farro ta net un tiki mas 
duro y raspa-raspa Win ta bay 
loser round cu score di 5-4! 

Den semi final sinembargo 
Markito Farro ta bay plat un 


rato ora cu e dal den “El Ma- 
riachi” Reno Tromp, kende ta 
retira Markito Farro pa losers 
round cu score convincente 
di 5-1. Reno Tromp, otro gran 
talento, a pasa den winners 
round riba ‘upcoming talent’ 
Jorshua Ras cu 5-3, y despues 
cu 5-1 Reno Tromp ta retira otro 
prospecto, esta Jason “Friday 
the 13 th ” Kock. Despues di a re¬ 
tira Markito, Reno “911” ta bay 
sinta comfortabel warda kende 
lo enfrente den final. 

Den losers round Markito Farro 
ta dal atrobe den Win “Win¬ 
chester” Falconi, kende ultimo 
a caba di retira nada menos cu 
Aron Jansen, y despues conoci- 
do “Charro” Marlon “supergel” 
Tromp den un partido monster 
cu score nip-nip di 5-4. 


Den final di losers round un 
biaha mas Markito Farro ta 
demostra cu e campeonato aki 
ta di dje y ta tumba Win cu 5-3 
pa Win bay sosega su body na 
pas. 

Den un tremendo final, camin¬ 
da mester bisa cu ambos hun- 
gado a tira tremendo partido, 
tog “vrouwe Fortuna” tabata 
un tiki mas na fabor di Markito, 
kende na un forma indiscutibel 
a sa di probecha e oportunidad- 
nan presenta na dje, y ta tumba 
Reno Tromp cu score di 5-2. 

Un tremendo pabien di FEBIAR 
pa Markito Farro cu su triunfo 
merecidamente. Markito Farro 
pronto lo tin cu biaha pa ex- 
terior pa representa Aruba, 
caminda indudablemente lo 
bay “shake” un tiki p’e hoben 
talento Arubiano aki. 


Alix Geerman #8 di MPA 

Prevencion di criminalidad 



SEMPER na Aruba nos a tuma 
accionan represivo. Kiermen 
despues cu e crimen a pasa. 
Pero locual nos mester wak ta 
pa preveni criminalidad. Evita 
cu lo bin mas criminalidad. 
Prevencion di criminalidad 
ta un tarea di nos tur, como 
pueblo. Hopi biaha bo ta tende 
ta gobierno su tarea pa com- 
bati e criminalidad, esey ta un 
realidad pero nos no mester 


lubida cu nos como pueblo por 
hasi hopi pa cuida nos mes y 
tambe yuda Aruba pa mantene 
mas abow cu ta posibel. Un 
cos si mi ta kere ta hasi hopi 
falta, pa educa nos pueblo 
mas ainda, pa sa con nan por 
yuda y con importante esaki 
ta pa Aruba. Un cos masha 
importante pa preveni crimi¬ 
nalidad ta tin suficiente luz tur 
caminda. Un bario cu no tin 


pal’i luz tin mas criminalidad. 
Tambe un bario cu ta limpi y 
cu ta mustra cuida, tin menos 
ladronicia. Nos mester evita di 
tin matanan cu ta stroba bistå 
di nos cas. Abo y bo bisina tene 
bistå riba otro su cas. Tuma 
nota di number di auto cu ta 
hasi cosnan sospechoso den 
bo bario y avisa autoridad nan 
riba esaki of cualkier movecion 
nan strano cu segun bo persona 
no ta normal den bo bario. 
Cada un di nos door di e ehe- 
mpel nan aki por preveni cu 
nos lo haya nos mes confronta 
cu ladronicia na cas. 

Banda di esaki mester reforza 
nos polis y usa e systemanan 
nobo pa combati 
criminalidad. Nos mester sem- 
per zorg pa tin un ruta mas 
facil cu ta posibel, pa asina 
splica autoridad nan con pa 
yega na bo cas mas lihe. Nos 
no mester lubida cu tin hopi 
nombernan di caya nobo cu a 
bin aserca. 

Mester logra cu arma illegal 


na Aruba lo wordo confisca 
pasobra arma ta 

causa sufrimento. Nos como 
mayor asina nos nota cu nos 
yuinan mes cu tin un arma il¬ 
legal na su poder, no tin miedo 
di tuma paso nan necesario pa 
yuda kita esaki foi di camida, 
pasobra asina bo persona por 
ta sigur cu bo ta yuda bo yui 
pa no herida su mes of herida 
otro hende. Arma no ta cos 
di hasi wega cu ne, asina un 
bala Sali foi di arma ey, tene 
bon cuenta cu niugun hende 
no por yama e bala ey pa bin 
back. Simplemente un hende 
cu no tin permiso pa carga un 
arma, no mag di tene den su 
poder. Drogataeorigendicasi 
tur criminalidad. P’esey mester 
combati entrada di droga na 
nos pais fuertemente. Droga 
ta causa sufrimento pa e famia, 
y tambe ta trece agresividad, 
ladronicia, violencia etc. 

Pa un comunidad nobo, nos tur 
mester yuda. “E ta posibel” 


Reunion pa 
mayoman 
di Gihae 
Tang Soo 
Do Studio 
Aruba 

INSTUCTORA di Gihae Tang 
Soo Do Studio Aruba, Melissa 
Noguera kier a haci un invita- 
cion pa reunion pa mayornan 
di alumnonan. 

Pa mayornan di e Blackbelt- 
nan, Cho Dan Bo y faha Cora/ 
Blauw tin reunion diasabra 
awor dia 29 di Augustus 2009 
di 5:00 pa 6:00 di atardi na 
Emma School na Ayo. 

Y despues tin reunion general 
pa tur otro mayor di 6:00 pa 
7:30 di atardi na mesun lu- 
gar. 

Kyo Sah Nim, Melissa Noguera 
ta spera riba presencia di TUR 
mayor pa por duna tur infor- 
macion. 

Local 127 


Testigo alerta a impedi cu boto 
a kima por completo 


PRESENCIA di polis como di 
brandweer a wordo pidi diara- 
Zon madruga 2.30 n’e pier di 
Aruba Nautical Club, unda un 
boto ta kimando. 

Ora cu polis a yega nan ta topa 
cu e dono di e boto cu un slang 
ta purba paga e candela. Bran¬ 
dweer cu a bini n’e sitio, mesora 


a domina e candela, pero a keda 
un rato pa controla e situacion 
di serca, ya cu ta trata di un 
boto di fiber. 

E testigo ta bisa polis cu el a 
haya un holor sterki y e huma 
a lånte for di sono. Un guardia 
cu ta trahando n’e lugar a bisa 
polis cu el a tende un explo- 


sion y despues a mira e boto 
ta kima. 

E dono J.K. naci na Aruba di 41 
ana a bisa polis cu e boto cu tin 
e nomber Too Sweet, a bin di 
Corsow pa wordo drecha como 
cu e tin problema cu coriente y 
lo tin cu keda dos siman pa haci 
e reparacionnan necesario. 


Tata cu kier mira su yiu, ta kibra 
porta di cushina 


PRESENCIA di polis a wordo 
pidi diarazon atardi 4’or na un 
cas den Mamoticastraat pa un 
pelea entre pareha. N’e cas a 
resulta cu ta un homber cu kier 
mira su yiunan a dicidi di kibra 
porta di cushina p’e drenta y a 
haya un sota di machete. 

N’e cas polis ta papia cu e muher 
J.M. naci na Aruba di 23 ana, 
kende ta bisa polis e homber 


A.L. naci na Aruba di 37 ana, ta 
tata berdad di su yiunan, y awor 
e bin n’e cas y a kibra porta di 
cushina p’e drenta. 

Ora cu el a drenta den e cas, el a 
topa cu e tata di J.M., kende ta- 
batin un machete den su man. 
E tata a dale cu e machete. 

E senora a bisa polis cu e tabata 
biba den cas hunto cu A.L., pero 
e tabata maltrate, y dor di esey, 


el a bay biba serca su tata. 
Polis a papia cu A.L.y e ta bisa 
polis cu tabata kier a mira su yiu 
muher y dor di esey el a kibra 
porta di cushina. 

Polis a papia cune y e bise cu 
e no por kibra porta di cas di 
hende pa drenta y a mustre cu si 
e kier mira su yiunan, e mester 
haci un afspraak cu e mama. 
Polis a intermedia. 


Les di dam pa hubentud ta 
bay cuminza 

DIASABRA awor dia 29 di 
augustus, lesnan di dam ta 
continua den nos clubgebouw 
na Nieuwstraat 11. Horario: 

12:00 di merdia te cu 2:00 di 


a 

atardi. E lesnan ta gratis. Tur 
mucha ta bon bini. 

Pa mas informacion, por tuma 
contacto cu e siguiente per- 
sonanan: Cesar Marquez, tel. 
582-3041 of 564-2924; Rolin 
Croes, tel. 588-7544 of 592- 
4253 of cu José Bastien tel.583- 
3507 of 593-6817. 

Despues di e lesnan nos lo 
organisa un campeonato pa 
saca e mihor hungador bao di 
e muchanan. 



Tel: 583-1400 
Fax: 583-1444 


God is our refuge and strength, a very present help in trouble. 
psalm 46:1 

With deep sympathy we announce the passing away of: 



Elsie Richardson 

Better known as “Atie or Mai” 
*Sept.3,1916 +Aug 27, 2009 

Address of condolences: Louise de Colignystraat 43 
7:00 pm- 9:00 pm 


Polis Maritimo ta boet 
sacadonan di calco di 
laman 

DIARAZON merdia 11.15, e boto di Polis Maritimo, a sali pa 
sigui cu e buskeda di Jossy Herrera, kende ta perdi pa mas di 3 
siman caba. Durante nan patruyahe, polis ta mira un boto cu 4 
homber den dje, cu ta duik. 

Ora cu polis a yega serca a resulta cu ta trata di e hombernan G.M., 
M.S. G.P. y P.M., kendenan tabata duik y saca calco for di laman, 
loke ta bestianan proteha. Polis a duna nan procesverbal. 


Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


“ Abo ku ta biba bou di amparo di altisimo 
ta hospedå den sombra di Dios Omnipotente 
bisa Senor: “Mi refugio, mi forti mi Dios 
den kende mi ta pone mi konfiansa” 

Salmo 91 

Cu honda pena pero conforme cu boluntad di Dios 
nos ta anuncia fayesimento di: 



Marie-José Paulina Maria Johanna 

Zievinger-Botermans 
Mihor conoci como “Josee” 

Na nomber di su : 

Esposo : John Eric Zievinger 

Yiunan : Jordy y Zoe 

Su segunda Mama : Fanny Zievinger-Altafulla 
Yiunan di criansa : Medylise Zievinger , JM y Shannon 
Cecely Zievinger, Zydane 
Indrha Zievinger, Nigel y Jayden 
Ruman : Sra. Anna Maria Wessels y Rob Hulshuizen na 

Haiti 

Cuna stima: Lia Zievinger van Kempen 

Su Omonan y Tantanan na Hulanda. 

Tur su swa y cunanan na Aruba 

Amiganan : Yvonne, Antoinette, Inge, Elsje, Sandra, Nicolien, 

Iris, Claudia Chinyan Zhang y mucho mas. 

Su Pastor Raymond Maseley y famia 
Su ruman den Cristo di Houses of Divine Glory. 

Demas famia , amigo y conosirnan 

Famia : Botermans, Zievinger, Wessels, Bilderbeek, 

Contreras, Rivas Krishaans, Zanoni, Simon, 
Altafulla, de Groot, Laclé, Feliciana, Van Kempen Luydens, Maduro, 
Sille, Pieters, Werleman, Pimienta, Hermsen, Williams 
Figaroa, Wouters, Sneek, Maxwell, Bassink. 

Adres pa Condolencia : Aurora Funeral Home 

Diabierna 28 di Augustus 2009 
7’ or pa 9’ or di anochi 

Acto di entiero lo tuma lugar Diasabra 29 Augustus 2009, di 2’or 
pa 4’or di atardi Na Aurora Funeral Home y despues saliendo pa 
Santana Sabana Basora. 

E respons ta cuminza pa 3.30 di atardi. 

Enbez di flor of krans lo tin un box disponibel pa Koningin 
Wilhelmina Kanker Fonds. 


9* 

Drs. Merrel Curie candidata # 4 di MPA 

MPA lo bin cu programa di ayudo pa pacient. 
Bo lo no confronta bo malesa bo so! 


DRS. Merrel Curie ta elabora 
ariba un otro aspecto impor- 
tante di MPA su plan di salud 
pa e gobernacion venidero. 
Prevencion ta un punto Cardinal 
den tur plan di maneho den 
e mundo di salubridad. Hopi 
profesionalnan lo ta papia y 
lo bai papia ariba prevencion. 
Igual di importante ta pa re- 
alisa cu enberdad prevencion 
ta esencial pero tambe ta asina 
cu tin hopi enfermedad cu im- 
pactonan grandi ariba calidad 
di bida di nos hendenan cu no 
ta tur ora por wordo preveni. 
Nos por pensa ariba cierto tipo 
di canker, malesanan manera 
Parkinson’s , Alzheimer’s, au- 
tismo, malesanan psychiatrico, 
depression y hopi mas. 

MPA ta compronde cu nos 
hendenan hopi biaha despues 
di wordo diagnostica cu un 
enfermedad pa nan dokter, pa 
un of otro motibo (por ta dor 
di falta di tempo di parti di e 
dokter) ta keda cana rond cu 
hopi pregunta i inseguridad. 
MPA lo introduci programanan 


pa sostene pacient cu lo duna 
nos hendenan aceso na un 
persona profesional unda lo 
juda e pacient pa compronde 
y maneha su enfermedad di 
mihor manera posibel, por 
ehempel lo por duna informa- 
cion ariba e enfermedad mes, 
e remedinan cu mester usa, 
efectonan secundario cu nan 
por spera y mucho mas. MPA 
asina den un manera structura 
lo brinda e apoyo profesional 
necesario den caso cu bo wordo 
diagnostica cu un enfermedad. 
E concepto di e programa di 
sosten ta basa ariba e nocion 
cu hendenan cu ta wordo educa 
ariba nan enfermedad ta ‘’bai 
om” hopi mihor cu nan enfer¬ 
medad y esaki ta resulta den 
un mihor cuido pa e persona y 
un mihor calidad di bida. MPA 
ta kere cu nos pueblo merece 
mihor. Estudionan haci na dif- 
ferente parti di mundo ta mus- 
tra cu introducion di programa 
nan di sosten banda di juda e 
brinda e pacient e oportunidad 
di papia y di compronde su en¬ 


fermedad y e tratamento tambe 
ta juda den por ehempel cu nos 
hendenan pa compli cu nan 
tratamento den caso di remedi 
of kuur manera cu e mester ta. 
Na e momento cu un persona ta 
cumpli bon cu su tratamento, 
esaki kiermen hopi biaha cu e 
persona aki su enfermedad ta 
bon controla esaki ariba su mes 
ta baha cantidad di bishitanan 
na por ehemple EHBO cu e 
persona lo hasi cu. Sigur un 
otro punto na favor cu tambe lo 
juda contribui na bahamento di 
gasto di AZV. MPA un partido cu 
e expertisio y experiencia di un 
nivil internacional pa garantisa 
e cuido di bo salud. Un sector 



di salubridad unda e e pacient 
ta central ta posibel cu MPA. 
Pa mas informacion bishita 
nos website : www.mpaaruba. 
com. 

|Telefon di Emergencia| 


Number di emergencia 911 

Polis 100 

Brandweer 582-1108 

Ambulance O'stad 582-1234 

Ambulance S.N. 584-5050 

Hospital 587-4300 

Centro Medico 584- 8833 

Aruba Transfer Tour & Taxi 

ATS 583-5361 

Local 129 


Informacion di DIMAS 

Tarifa di deposito entrante 1 di augustus 2009 


DIMAS ta informa su cliente- 
nan cu e sumanan di deposito 
cu ta vigente desde 1 di oc- 
tober 2002 a keda ahusta, 
despues di a haci un estudio 
di e prijsnan riba e mercado 
actual disponibel. 

Aigun di e tarifanan a baha 
y otronan a subi consequent- 
emente. 

E tarifanan nobo pa deposito 
a drenta na vigor entrante di 
1 di augustus 2009. Tene na 
cuenta cu e formularionan 
di DIMAS (lista di rekisito) lo 
cambia den e luna venidero 
tambe pa e motibo aki. 

Pa esnan cu ta bay haci nan 
promer pago di deposito 
despues di e fecha di 1 di 
augustus 2009, ta conta cu 
ta paga e suma di e deposito 
segun e tarifa stipula riba 
e formulario na Servicio di 
Impuesto. Considerando cu 
tin tarifa cu a subi y otro cu 
a baha, DIMAS lo sea restitui 
of lo duna un orden di pago 
adicional na e cliente en cues- 
tion. 

Ta haci e pago di deposito ora 
ta trata di un promer peticion 
(eerste aanvraag) y promer cu 
ricibi e VTA (carta di invita- 
cion pa bin Aruba pa termina 
e proceso di peticion). Keda 
pendiente pa mas informacion 
tocante e suma di deposito 


y tambe lo bay elabora riba 
posibilidad pa e dunador di 
trabou paga e deposito den 
forma di un lumpsum. 

Aki bou ta sigui un resumen 
di sumanan cu ta vigente pa 
deposito pa e persona cu e 
nacionalidad di e siguiente 
paisnan entrante di 1 di au¬ 
gustus 2009: 

Azié, Afrika, Australié of Oce- 
anié - Afl 4500,-; Miembro di 
Union Europeo - Afl. 2000,-; 
Otro paisnan den Europa - Afl. 
3000,-; America Central - Afl. 
1000,-; Canada - Afl. 3000,-; 
Chile, Argentina, Paraguay, 
Brazil, Uruguay - Afl. 2000,-; 
Otro paisnan den Sur America 
- Afl. 1000,-; Caribe - Afl. 
1000 ,-. 

E lista cu suma di deposito 
nobo lo ta disponibel pa nos 
clientenan riba nos website 
www.dimasaruba.com y tam¬ 
be www.gobierno.aw. 

Den cuanto tempo Dimas ta 
contesta peticion pa permiso 
di estadia (temporal)? 

E Ley di LTUV ta stipula cu 
dentro di un termino di dies¬ 
dos siman DIMAS ta trata 
un peticion pa un permiso di 
estadia (temporario). 

DIMAS ta maneha e proceso 


di tal manera pa por cumpli 
cu e termino aki riba stipula 
den ley. 

Den caso cu ta trata di un caso 
no regular of cu tin mester 
pidi mas documento pa por 
yega na un conclusion final, 
e caso ta bira diferente. E ley 
ta provee den e posibilidad di 
un extension di e termino pa 
tuma decision cu diesdos si¬ 
man mas y DIMAS lo informa 
e cliente pa medio di un carta 
si esey ta e caso. E tempo real 
dentro di cual cu ta procesa un 
permiso actualmente ta varia 
entre seis pa ocho siman. 
Clientenan cu ya tin permiso 
di estadia ta ser recorda pa en- 
trega peticion pa un permiso 
di estadia na Aruba (verleng- 
ing) PROMER cu esun cu e tin 
actualmente vence. 

Entrega di peticion ta bai 
segun cita cu por haci facil¬ 
mente via di e website www. 
dimasaruba.com . 

E persona - cu ta bin pa traha 
- y cu ta rekeri un conseho 
di Departamento di Labor 
previamente, lo mester tene 
na cuenta pa cuminsa cu e 
tramitenan mas trempan cu 
ta posibel. E proceso na De¬ 
partamento di Labor ta dura 
mas o menos ocho siman. Pa 
mas informacion por pasa na 
Departamento di Labor na 


Horizonte Budding na L.G. 
Smithboulevard. 

Ken Si y ken No mester yena e 
“Embarcation & Desembarca- 
tion Card” ora di viaha 
Relaciona cu cambionan den 
e Toelatingsbesluit DIMAS ta 
cumpli cu e deber di informa 
tur interesado cu entrante di 
1 di augustus 2009 e lo no ta 
rekeri mas pa personanan cu 
tin estadia legal na Aruba pa 
yena e ED card ora di biaha. 
Pues hendenan cu ta biba 
legalmente aki na Aruba y cu 
por comproba esaki ta exon- 
era di e obligacion di yena e 
formulario ey. Bou di estadia 
legal ta interpreta tanto esnan 
cu tin e derecho pa permanece 
segun ley sin permiso, como 
esnan cu tin un permiso, sea 
temporal of pa tempo indifini, 
na Aruba. 

Lay out nobo pa permiso pa 
estadia temporal 
DIMAS ta cumpli cu su deber 
pa informa tur su clientenan 
y tambe esnan interesa cu 
desde 1 di augustus 2009 tur 
permiso di estadia temporal 
lo tin riba nan tanto e fecha 
di vencemento, pero tambe 
e fecha for di cual e permiso 
ta valido. 

Ta pidi tur cliente pa no warda 


te na ultimo, pero pa traha un 
cita na tempo via di e website 
www.dimasaruba.com pa 
asina tin tur cos na ordo y na 
mes momento evita cu ta crea 
interupcion den nan estadia 
legal cu tur su consecuenci- 
anan negativo cu esaki por 
tin pa e persona en cuestion. 
E responsabilidad ta keda na 
cada persona cu mester di un 
permiso. Corda informa bo 
mes di tur regia y procedura. 
Mantene un bon administra- 
cion y copia di tur bo docu- 
mentonan personal. 

Dimas ta introduci “compro- 
bante di entrega na tempo” 
entrante 1 di augustus 2009 
Entrante 1 di augustus 2009 
DIMAS lo duna tur su clien¬ 
tenan ora cu e cliente entrega 
su peticion pa un permiso di 
estadia nobo (verlenging) na 
tempo un asina yama “com- 
probante di entrega na tempo” 
cual ta valido pa cuatro luna. 
Bou di “entrega na tempo” ta 
ser interpreta, un peticion cual 
a ser entrega na DIMAS no 
mas laat cu e fecha di vence¬ 
mento di e permiso anterior. 
E comprobante di entega 
aki ta alaves valido como 
“re-entry” y di es manera 
aki e persona por biaha den 
caso cu e permiso anterior a 
vence mientras tanto y cu e 
peticion nobo pa permiso ta 
den tramite y no a ricibi esaki 
ainda for di DIMAS. 

Ta duna e “comprobante di 
entrega na tempo” sin costo- 
nan adicional y lo tin tambe 
un potret di e persona riba dje 
pa identificacion. 

Lo mantene un periodo di 
transicion pa e peticionnan 
pa Re-entry/Bewijs van Ter- 
ugkeer entrega promer cu 1 di 
augustus 2009 na DIMAS. 



Tel: 583-1400 
Fax: 583-1444 


TIPO Dl CAMBIO OFICIAL 

Valido pa 28 augustus 2009 

Placa Extranhero 

Bank Papieren 

Wisselen, Cheque Benta 

Reis Cheque en na 

Over Boekingen Publico 

US Dollar 

1.77 

1.78 1.80 

CAN Dollar 

1.61 

1.63 1.65 

Engelse Pond Sterling 

2.82 

2.87 2.93 

Zwitserse Frank per CHF. 100 

166.53 

167.25 168.05 

Ned.Ant. Guiden per ANG. 100 

98.00 

100.00 biljetten 100.20 
chq./overboeking 100.00 

Japanse yen per JPY. 10.000 

188.48 

190.20 192.11 

Euro perXEU. 100 

251.82 

254.12 256.67 





Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 


BANCO DI CARIBE 

Willem Vrolijk di M.P.A. 

A bira tempo pa introduci un “Sports Based 


Initiative pa Aruba 

porte. Ora cu esaki no t’e caso, dio p’asina nan por sigui haci e Na di cuater lugar e “Sports 
na final di dia ta nos muchanan bon trabao cu nan ta haciendo. Based initiative” aki automati- 


E tempo a yega pa nos cuminsa 
traha di paden bay pafo enbez 
di pafo bin paden. Kico kiermen 
cu esaki?? Ultimo ananan dife- 
rente proyecto a wordo traha 
of cu ta den pipeline pa wordo 
traha. P.e. nos tin e veldnan na 
Sta Cruz, Pos Chiquito y tambe 
na Jara. Esaki sigur ta di aplaudi 
como cu e ta bon pa deporte. 
Nos por compara esaki cu un 
construccion di un cas. E por 
ta bunita di pafo, pero si e fun- 
deshi no ta bon e ta bay cay den 
otro. Esaki ta locual ta traha di 
pafo paden enbez di paden pa- 
for. Na palabra, Willem Vrolijk, 
miembro di partido MPA. 

Pa cuminsa di paden, nos tur 
ta honesto di admiti cuanto 
problema tin di paden cu ta 
bay bek n’e hende cu ta stro- 
ba nos di sigui crece. A yega 
tempo pa nos pone nos agenda 
personal un banda y madura 
suficientemente p’e progreso y 
adelanto di deporte en general 
na Aruba. 

Nos di MPA ta full convenci cu 
nos mester por sinta na mesa y 
yega na otro especialmente ora 
e ta toca nos muchanan den de- 


ta sufri dor di no por haci de¬ 
porte. Esaki ta condenabel. Ora 
e atencion central no ta riba e 
deporte of deportista, pero riba 
orguyo personal anto cada ken 
mester tuma nan conclusion pa 
nan mes. 

Nos di MPA ta kere den un 
“Sports Based Initiative” pa 
Aruba. Hopi t’e organisacion 
cu lo sinti bon pa hunga den 
un compleho nobo. Pero hopi 
biaha nan no ta bin na remarca 
pa haya subsidio den forma di 
finanza of un pida tereno pa nan 
por haci nan training, Willem 
Vrolijk a sigui denuncia. 
Mayoria di e organisacionnan 
aki ta train cu hopi mucha riba 
tereno fia of un pida mondi. 
Hopi di e trainernan mes mester 
bin cu nan ijsjug for di cas. 

Cu e idea di “Sports based 
Initiative” aki nos kier logra lo 
siguiente: 

Na prome lugar duna e opor- 
tunidad pa tur e organisacion 
cu tur e ultimo ana nan aki a 
traha serio y duro mester por 
bin na remarca pa haya subsi- 


Nos sa cu tin cierto limitacion 
fiscal pa cu subsidio pa organ¬ 
isacionnan deportivo y nos ta 
di opinion cu esaki tambe tin 
wordo cambia pa duna espacio 
pa crecemento en general den 
deporte. 

Na di dos lugar duna e oportuni- 
dad pa establece organisacion¬ 
nan serio y stabil cu por traha 
man den man cu e diferente 
scolnan. Esaki mester sosode 
den tur bario riba nos isla. Nan 
lo “farm” muchanan den tur 
ramo di deporte for di edad nan 
hopijong caba. 

Na tres lugar mester duna e 
boluntarionan den e ramo di 
deporte tur cooperacion cu ta 
posibel. P.e. duna nan e oranan 
liber cu pago, p’asina nan por 
train e muchanan aki. Nos sa cu 
hopi boluntarionan ta usa nan 
hora liber pa train e muchanan. 
Esaki ta un gesto hopi bunita 
di nan parti pasobra nan ta 
yuda tene e muchanan aki for 
di mal caminda. Como tal nan 
no mester sali perhudica dor di 
haci e bunita gesto aki. 


camente ta habri porta pa p.e. 
un “Art Based Initiative”. Si nos 
tuma e ehempel di Merca, for 
di competencianan escolar den 
deporte ta sali tur e competen¬ 
cianan di cheerleaders dus di 
bailamentoydibrassband. Pues 
pa tur e resto di muchanan cu 
no ta haci deporte, nan tambe 
por desaroya nan talento na un 
manera sano y competitivo. 
Willem Vrolijk finalisadno ta 
bisa cu nos hobenan Arubiano, 
defendiendo nos escudo y nos 
bandera, a duna nan tur cos pa a 
yega semi-final y final pa hunga 
p’e titulo di Campeon Mundial. 
Nos a keda na di tres lugar den 
Senior y Sub Campion Mundial 
den Junior. 

P’esey sigur ta na su lugar di 
duna e muchanan aki un caluro- 
so pabien y danki pa tur locual 
cu nan a haci pa hisa e nomber 
di Aruba te na laira. Nos ta hopi 
orguyoso di boso. 

No por keda sin menciona 
Sarah Kita Offringa, kende a 
reconquista e titulo mundial 
den windsurfing. Y Shanayah 



Howell, kende ta rumbo pa un 
otro titulo mundial den bike- 
cross. A nan hunto cu e teamnan 
di baseball a bira “role models” 
pa nos hubentud. 

Tambe na tur e boluntarionan 
cu ta sacrifica nan tempo liber 
pa train tur e muchanan den tur 
ramo di deporte riba nos isla, 
sigur nos di MPA kier a gradici 
boso p’e bon trabao. 

Cu Dios duna boso hopi pasen- 
shi, sabiduria y bida pa sigui 
cu e bunita trabao cu boso ta 
haciendo y cu e bendiciona 
boso ricamente, Willem Vrolijk 
a termina. 


Eduard Pieters # 11 PDR 

No lubida e trato di gobierno actual 

Contra manifestantenan cu a lucha pa indexering 



HOPI ta esnan cu a lubida 
cu no mucho tempo pasa un 
grupo grandi di empleadon- 
an, bou cual nos maestronan 
y mi persona, a manifesta 
contra di e hecho cu Gobierno 
no kier a respeta un protocol 
tocante indexering cu pais 
Aruba a yega na un combenio. 
E tempo ey hopi ta e manifes¬ 
tantenan cu a wordo intimida 
y menaza. Abusonan verbal 
a wordo cometi pa gobernan- 
tenan, menazando entre otro 
e derecho sagrado di libertad 
di expresion y e derecho di por 
manifesta. 


Remarcabel ta, cu no ob- 
stante cu a yega na un acuerdo 
cu gobierno, gobierno a sor- 
presa desagradablemente un 
gran mayoria di e manifes¬ 
tantenan dor di kita e dianan 
di manifestacion for di nan 
salario. Esaki a pone cu hopi 
hende a bay cas cu practi- 
camente nada den nan man 
fin di luna, lagando un sabor 
amargo cerca nan. Den un 
situacion asina caminda cu 
a yega na un areglo, y ca¬ 
minda Corte a duna e mani¬ 
festantenan razon, gobierno 
mester por a considera esaki 


sikiera pa no touch e salario di 
e manifestantenan, of en todo 
caso no touch e asina drastico 
y disproporcionalmente. 

Pesey nos pueblo en gen¬ 
eral no mester lubida e trato 
di e gobierno actual ora cu a 
haci uso di e derecho sagrado 
pa manifesta. Meastronan 
y pueblo di Aruba en gener¬ 
al por ta sigur cu bou di gober- 
nacion di Partido Democracia 
Real lo tene debido cuenta 
cu e derechonan di emplea- 
donan den tur sector di nos 
economia. 

Local 131 


Segun Richard Visser 


E cosnan negativo cu ta sosodiendo tin efecto directo 

riba e salud di nos comunidad 

Y ta pone un peso grandi riba AZV 



E situacion den cual Aruba ta bayendo 
ta crea preocupacion cerca un y tur cu ta 
forma parti di nos comunidad. 

“E aumento constante di costo di bida, 
hendenan cu ta wordo retira for di tra- 
bao, criminalidad cu ta aumentando, 
tur esakinan ta puntonan importante 
cu mester wordo atendi y soluciona ya 
cu nan ta pone un peso grandi riba AZV 
y otro instancianan.” Segun Richard 
Visser, pa nos por saca nos pais for di 
e caida aki mester di un liderazgo, un 
gobernacion cu vision, determinacion 
y disciplina. “Mi pasion, mi vision, mi 
determinacion y mi disciplina lo wordo 
entrega den salubridad publico den e 
sentido di mas amplio.” 

E Plan Mi Salud Mi Futuro cu ta parti 
di e Plan Aruba’Riba di partido AVP ta 


inclui solucion pa mehora e situacion- 
nan aki. 

“Locual nos ta bin cune ta un plan pa 
optimalisa e cuido curativo. Y pa haci 
esaki nos lo inclui tanto AZV, dokternan, 
hospital y Centro Medico.” 

E cuido curativo, di cual mayoria parti ta 
cay bao di AZV, ta parti di nos enfoke di 
envolvimento di salubridad di e pueblo 
Arubano. 

Den e ultimo ananan hopi atencion a bay 
na e sector curativo. E atencion aki no 
a mustra di tabatin resultado den e me- 
horacion di salubridad. Pesey, durante e 
periodo di gobernacion cu ta bini, cuido 
curativo lo no ta un prioridad. Contrario 
na esaki, lo pone hopi esfuerso den e 
drechamento di e confiansa den e balor 
di esnan cu ta traha den cuido curativo. 
Tambe lo bini un participacion mas ac- 
tivo di e aseguradonan pa medio di un 
Conseho pa Aseguradonan pa AZV. E 
aseguradonan ta haya mas participacion 
y ta wordo envolvi mas den e problem- 
anan dentro di salubridad. 

Hunto cu esnan cu ta duna cuido lo 
cuminsa cu proyectonan pa mehora e 
calidad, accesibilidad y disponibilidad. 
Unda ta necesario, e Inspeccion di Salu¬ 
bridad en colaboracion cu e Alto Inspec¬ 
cion di Hulanda lo wordo involucra den 
e proceso. 

Salubridad tin un preis hopi halto. E 
cantidad di suministracion cu nos por 
ofrece aki na Aruba ta, pa definicion, 


hopi limita. 

Segun Visser, den e sistema actual bo 
mester haci un cita pa bo wak bo dokter. 
Antes bo por a bay trempan, co’i un num- 
ber y sinta warda bo beurt. Pero awendia 
bo mester haci cita mainta y atardi. Ora 
bo yama pa un cita tin posibilidad cu bo 
ta hay’e te su siguiente siman pasobra no 
tin mas lugar. 

Awor si nos mira bon, ta parce cu ora bo 
bira malo, bo mester haci un cita cu bo 
malesa prome cu bo yama bo dokter pa 
un cita. “Pues si bo tin un dolor di cabes 
dialuna bo mester bisa bo cabes pa haci 
dolor diabierna pasobra bo no por haya 
cita pa dialuna sino pa diabierna. Nos 
tur sa cu si bo ta sinti un dolor awe no 
ta sigur cu e lo tey ora bo haya e cita. Of 
tambe tin e posibilidad cu ela bira peor 
y nan ta transportabo cu ambulance 
pa hospital pa wak si bo caso ta uno di 
emergencia pa bo por wordo atendi sino 
nan ta mandabo dokter na warda. 

“Tur e cosnan aki ta sosode pa motibo 
cu e structura y e vision no tey. 

Ora bo ta malo bo dokter mester por 
atendebo hopi mas lihe. Un hende malo 
no por sinta warda pa oranan largo. Bo 
mester por haya cita y resultado dib o 
testnan mas rapido.” 

“Hopi hende ta bishita dokternan den 
otro pais pa motibo cu nan ta reclama cu 
nos dokternan no ta sirbi. Pero e cues- 
tion no ta cu nos dokternan no ta sirbi. 
Nan ta mara na un sistema cu no ta sirbi. 


Dor di e sistema cu no ta funciona, nan 
no por eherce nan trabao manera debe 
ser. Y nos tur sa kico por pasa ora cu bo 
man ta mara.” 

Pa elimina tur e situacionnan aki, du- 
nadornan di cuido y AZV hunto mester 
fiha kico ta y kico no ta posibel y na 
final gobierno lo mester tuma un deci¬ 
sion definitivo. Si unavez dicidi kico 
ta realisabel, lo haci tur lo posibel pa 
percura pa e suministracionnan aki ta 
accesibel. 

Segun Richard Visser, den e cuater 
ananan venidero lo no bini ningun cam- 
bio radical den e pakete di AZV. 

“Si lo wordo trata pa den cierto parti pa 
trece mas libertad di escohencia den e 
dimension di e cobertura dor di AZV. E 
libertad di escohencia aki lo bira posi¬ 
bel riba nivel individual, familiar of di 
organisacion. 

Nos ta absolutamente convenci cu e 
desaroyonan cu nos ta desea di mira 
den salubridad, mayoria di e efectonan 
positivo ta ser spera di un prome lina 
fuerte. E prome prioridad lo ta tambe e 
fortalecimento y aumento di e cantidad 
di dokternan di cas. 

Nos no ta bini cu un plan temporal pa 
enfrenta e problemanan importante cu 
e profesionalnan y dunadornan di ayudo 
ta wordo confronta cune. Loke si nos ta 
priminti ta un atencion y apoyo incondi- 
cional pa resolve e problemanan aki“. 


Era digital mucho mas fuerte den campanja electoral 2009 

Hopi interes pa e website www.michellewinklaar.com 


E website di Michelle Winklaar candidato nr. 7 riba e 
lista di partido AVP, ta uno cu ta halando masha atencion. 
Ta remarcabel cu Michelle Winklaar su website ta hopi 
interactivo y simpel hinca den otro. 

Simpel pa cualkier hende por check su carera, su metan¬ 
an, su potretnan & videonan, etc. E website ta ofrece tres 
diferente idioma; Papiamento, Hulandes y Ingles. Esaki 
ta algo cu a cay den bon tera mirando cu lo ta dificil pa 
votadoman cu Papiamento no ta nan prome lenguaje, pero 
si kier haya sa mas informacion di e proximo elecion, 
por participa y comprende e ideanan y vision di Michelle 
Winklaar. E website ta mustra claramente cu Michelle 
Winklaar ta pensando riba tur cuidadano di Aruba. 


Michelle Winklaar su popularidad ta sigui crece den co¬ 
munidad dor di su manera inovativo di hiba su mensahe 
na tur hende. Den e lista di su amigonan digital riba 
Facebook ta aparece politiconan prominente di nos her- 
mana isla Corsow. Un indicacion cu e interes pa Michelle 
Winklaar su politica ta grandi. 

Manera Michelle Winklaar a bisa na varios ocasion: “Tin 
biaha bo mester yuda crea locual bo kier forma parti di 
dje”. Den campana 2009 Michelle Winklaar ya caba tin 
un fuerte impacto digital. Pa mas informacion ariba su 
campanja y pa comunica cu Michelle Winklaar por subi 
su website www.michellewinklaar.com of tambe via 
www.facebook.com/michellewinklaar 

Western Union a entrega premionan 

cash di competencia 



WESTER Union Financial 
Services, Inc., lider mundial 
den servicio di transferencia 
di placa, hunto cu Post Aruba, 
a anuncia e ganadornan di e 
Competencia di Premio Cash di 
e comunidad Filipino. 

Tur cos a cuminza ora cu West¬ 
ern Union a participa den cel- 
ebracion di Dia di Independen- 
cia di e comunidad Filipino. 
Durante e ocasion aki, personal 
di Western Union tabatin e 
oportunidad pa papia cu nan 
clientenan p’asina haya nan 
impresion y nan comentario. 
Durante e celebracion aki tam¬ 


be, Western Union a entrega 
diferente carchi pa tur e per- 
sonanan, kendenan tabata 
desea di participa, den forma 
di haci un of mas transaccion 
pa Filipinas. 

Durante lunanan di juli y augus¬ 
tus e clientenan por a haya mas 
carchi pa sigui participa durante 
nan siguiente transaccionnan, 
loke a haci e oportunidad pa 
gana mas grandi ainda. 

Tabatin tres premio pa reparti 
den e siguiente forma: Di tres 
premio: 250 florin; di dos pre¬ 
mio: 500 florin y di prome 


premio: 750 florin. 

Den presencia di dos repre- 
sentante di Departamento di 
Mercadeo y di Departamento 
di Contabilidad, a saca e respec- 
tivo ganadornan for di un tom¬ 
bola: # 3: Rodolfo Manipon; 
# 2: Richard Antioquia y # 1: 
Norberto Mapatac. 

Kenneth Ruiz di Western Union 
a expresa: “E comunidad Fili¬ 
pino ta hopi importante pa 
Western Union y nos ta aprecia 
nan lealtad y nan apoyo con- 
stante.” 

Jennifer Kock di Post Aruba 


a anadi: “Cu e tipo di acitivi- 
dad aki Western Union kier 
demostra su aprecio p’e clien¬ 
tenan, kendenan ta heroenan 


anonimo, hendenan cu ta traha 
duro pa yuda nan sernan keri 
y den un of otro forma tambe, 
economia di nan pais.” 


Segun Ingeniero Donny Rasmijn 

Nos hobennan mester di mas guia y atencion 



NA Aruba tin varios fundacion 
cu ta haci un bunita trabao 
pa comunidad di Aruba. Ta di 
aplaudi con hopi dedicacion 
voluntarionan tin pa sirbi esnan 
dennesecidad. Recientemente 
candidato nr 15 di AVP, Donny 
Rasmijn a haci diferente bishita 
na diferente fundacion. Den 
un serie di bishita cu a wordo 
haci, Donny a sera conoci cu 
un fundacion hopi special y cu 
hopi dedicacion na muchanan 
special den nos comunidad, 
Sonrisa. 

Sonrisa ta un fundacion cu ta 
opera entre otro como centro 
di encuentro pa nos muchanan 
special. Cu hopi amor y dedi¬ 
cacion un grupo di voluntario 


ta ricibi muchanan for di edad 
hoben te cu adolecente despues 
di ora di scol pa entretenenan 
te cu atardi ora mayornan bin 
busca nan. Banda di esaki tam¬ 
be Sonrisa tin otro proyecto pa 
asina yuda personanan cu limi- 
tacion desaroya nan mes pa un 
mihor bida den nos comunidad. 
Donny a admira e trabao cu 
Sonrisa ta haci pa nos much¬ 
anan special y ta considera nan 
como un ehempel pa asina bin 
cu mas iniciativa pa mantene 
nos muchanan for di caya, sea 
special of no. 

E candidato di Savaneta ta en- 
fatisa hopi den su campana riba 
un mihor sistema di ‘opvang’ 
pa tur hoben/mucha despues 
di scol. Algo cu segun Donny 
Rasmijn (candidato #15) lo 
yuda minimalisa criminalidad 
bao hobennan. Hopi hoben cu 
ta cay den e baho mundo aki ta 
pa falta di atencion y guia. Aki 
na Aruba te hasta tin mucha 
special, cu mas mester di super¬ 
vision y guia despues di scol, ta 
keda cas nan so y sin ningun su¬ 
pervision. Esaki sigur ta algo di 
lamenta. Tambe tin caso unda 
e personanan cu limitacion ta 
wordo usa pa comete actonan 


di criminalidad pa beneficia 
malechornan den baho mundo. 
Algo inacceptabel! 

Nos hobennan dia pa dia ta 
birando un problema social 
incontrolabel cu mester di hopi 
mas atencion. Fundacionnan 
manera Let’s Talk ta fundacion¬ 
nan cu a haci bon trabao pa 
concientisa nos hobennan cu 
ta pasa mayoria di nan tempo 
riba caya. Sigur mester bin 
mas iniciativa for di Gobierno 
pa atende cu e problema social 
aki. No por ta posibel cu ta sigui 
permiti cu hobennan di apenas 
12 aha ya caba ta cay den man 
di husticia y despues di poco dia 
ya ta riba caya atrobe. No por ta 
posibel cu actualmente den KIA 
no tin un sistema di rehabilita 
nos hobennan cu cay sera y pre- 
para nan pa un mihor bida ora 
cu nan sali liber. No por ta posi¬ 
bel cu muchanan di apenas 13 
aha ya caba tin relacion sexual 
y ta sali na estado. Kico lo para 
di e siguiente generacion aki? 
Ta manera cu e gobierno actual 
no kier mira ni tende y no ta 
haciendo absolutamente nada 
pa gara e rais di e problema di 
e grupo di hobennan pa falta di 
guia y atencion. Mientrastanto 



nan ta cay den e mal caminda 
for di edad hopi jong. 

No ta tur mayor por paga pa un 
Traimerdia y pesey Rasmijn tin 
como meta pa introduci mas 
Traimerdia, utilisando ambten- 
aarnan cu lo haya herscholing, 
combina cu diferente tipo di 
actividad pa asina mantene nos 
hobennan bezig cu actividad- 
nan sano y educativo pero sigur 
pagabel pa tur famia. Gran parti 
di e problema ta cu e hobennan 
no tin nada di haci y ta cay bao 
tentacion di personanan cu 
mente maligno y cu menos bon 
intencion. 

Dia 25 September Aruba lo 
conoce e cambio. Despues di e 
dia grandi aki pueblo ta bay ta 
trankil paso salbacion ta na ca¬ 
minda. Vota conciente! Conoce 
bo pensamentonan y scoge e 
candidato cu ta riba e mesun 



lina di pensamento cubo. Crea 
confiansa den bo candidato y 
conoce su metanan pa un mihor 
gobernacion. Si bo kier compar- 
ti bo pensamento cu e candidato 
di Savaneta, ing Donny Rasmijn 
(# 15) bo por tuma contacto cu 
Comision Pro Donny yamando 
732-2022. Bishita tambe: www. 
donnyrasmijn.com. 




























